				|

		52013PC0288

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (AE) Uimh. 528/2012 maidir le táirgí bithicíde a chur ar fáil ar an margadh agus a úsáid i ndáil le coinníollacha áirithe le haghaidh rochtain ar an margadh /* COM/2013/0288 final - 2013/0150 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Baineann an togra le Rialachán (AE) Uimh. 528/2012
('an Rialachán maidir le Táirgí Bithicíde') a glacadh le déanaí, ach nach
bhfuil tagtha i bhfeidhm go fóill. Tá sé léirithe ó anailís ar an Rialachán
maidir le Táirgí Bithicíde go mbeidh iarmhairtí gan choinne mar thoradh ar
fhorálacha áirithe.
Is í an phríomhfhadhb a sainaithníodh go
gcuirfidh rialacha idirthréimhseacha an Rialacháin maidir le Táirgí Bithicíde
calcadh nach raibh coinne leis ar an margadh ar feadh suas le haon bhliain déag
i gcás earraí a cóireáladh le substaintí bithicíde atá dlíthiúil ar mhargadh an
AE, ach nár luacháladh go fóill ar leibhéal an AE. Sainaithníodh bacainní
margaigh eile nach raibh beartaithe i gcás cuideachtaí áirithe chomh maith. Ar
deireadh, teipeann ar an Rialachán maidir le Táirgí Bithicíde tréimhse chosanta
a shainiú do na sonraí a bhaineann leis na hearraí sin a bhfuil an phróifíl
riosca is fabhraí acu.
2.           TORTHAÍ AN CHOMHAIRLIÚCHÁIN
LE PÁIRTITHE LEASMHARA AGUS MEASÚNUITHE TIONCHAIR
Chuathas i gcomhairle le páirtithe leasmhara
agus le saineolaithe ag roinnt cruinnithe den mheitheal dar teideal Údaráis
inniúla do tháirgí bithicíde. Tugadh tacaíocht fhorleathan don togra ag na
cruinnithe sin.
3.           EILIMINTÍ DLÍ AN TOGRA
Cuimsítear forálacha sa togra lena gcuirfear
deireadh le bacainní margaidh ar sholáthraithe earraí a cóireáladh le táirge
bithicíde agus ar líon mór soláthraithe substaintí gníomhacha bithicíde.
Sainítear leis freisin na tréimhsí cosanta do na sonraí a bhaineann leis na
táirgí bithicíde sin leis an bpróifíl is fearr.
2013/0150 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (AE) Uimh. 528/2012
maidir le táirgí bithicíde a chur ar fáil ar an margadh agus a úsáid i ndáil le
coinníollacha áirithe le haghaidh rochtain ar an margadh
(Téacs atá ábhartha maidir leis an LEE)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 114 de,
Ag féachaint don togra ón gCoimisiún,
Tar éis dóibh an dréachtghníomh reachtach a
chur chuig na parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[1],
Ag gníomhú dóibh i gcomhréir leis an
ngnáthnós imeachta reachtach,
De bharr an méid seo a leanas:
(1)       Toirmeasctar le hAirteagal 19(4)(c)
de Rialachán (AE) Uimh. 528/2012[2]
ón gComhairle údarú chun táirgí bithicíde a chur ar fáil ar an margadh d'úsáid
an phobail i gcoitinne, ar táirgí bithicíde iad a chomhlíonann na critéir a
bhaineann le bheith marthanach, bithcharnach agus tocsaineach ('PBT') nó
an-mharthanach agus an-bhithcharnach ('vPvB') i gcomhréir le hIarscríbhinn XIII
de Rialachán (CE) Uimh. 1907/2006 ó Pharlaimint na hEorpa agus ón
gComhairle an 18 Nollaig 2006 maidir le Clárú, Meastóireacht, Údarú agus
Srianadh Ceimiceán (REACH) agus lena mbunaítear Gníomhaireacht Eorpach
Ceimiceán, lena leasaítear Rialachán 1999/45/CE ón gComhairle agus lena n‑aisghairtear
Rialachán (CEE) Uimh. 793/93 ón gComhairle agus Rialachán (CE) 1488/94 ón
gCoimisiún chomh maith le Treoir 76/769/CEE ón gComhairle agus Treoracha
91/155/CEE, 93/67/CEE, 93/105/CE agus 2000/21/CE ón gCoimisiún[3]. Ach, cé gur minic táirgí
bithicíde bheith ina meascáin agus uaireanta ina n-earraí, níl feidhm ag na
critéir sin ach le substaintí. Ba cheart dá bhrí sin tagairt a dhéanamh in Airteagal 19(4)(c)
de Rialachán (AE) Uimh. 528/2012 do tháirgí bithicíde arb éard atá iontu,
ina bhfuil, nó lena ngintear substaintí a chomhlíonann na critéir sin.
(2)       In Airteagal 19(1)(e)
agus Airteagal 19(7) de Rialachán (AE) Uimh. 528/2012, ba cheart a
shoiléiriú gur teorainneacha ascnaimh sonracha iad na teorainneacha nach mór a
leagan síos i gcomhréir le Rialachán (CE) Uimh. 1935/2004 ó Pharlaimint na
hEorpa agus ón gComhairle an 27 Deireadh Fómhair 2004 maidir le
hábhair agus earraí a bheartaítear a bheith i dtadhall le bia[4].
(3)       Ós rud é nach rialaítear
measúnuithe comparáideacha le hIarscríbhinn VI a ghabhann le Rialachán
(AE) Uimh. 528/2012, ba cheart an tagairt don Iarscríbhinn sin in Airteagal 23(3)
den Rialachán sin a scrios.
(4)       De réir Airteagal 35(3)
de Rialachán (AE) Uimh. 528/2012, i gcás ina bhfuil comhaontú déanta ag na
Ballstáit ar fad lena mbaineann leis an mBallstát tagartha maidir le
haitheantas frithpháirteach, déanfar táirge a údarú i gcomhréir le hAirteagal 33(4)
nó le hAirteagal 34(6). Leagtar síos in Airteagal 33(3) agus Airteagal 34(6),
áfach, na forálacha maidir le cinntí na mBallstáit ar fad lena mbaineann,
údaruithe a dheonú trí bhíthin aitheantais fhrithpháirtigh. Ba cheart, dá bhrí
sin, Airteagal 35(3) a leasú dá réir.
(5)       Tá ceangal sa dara fomhír d'Airteagal 45(1)
de Rialachán (AE) Uimh. 528/2012 maidir leis na táillí is iníoctha faoi Airteagal 80(1)
a bheith ag gabháil le hiarratas ar údarú Aontais a athnuachan. Is i ndiaidh na
faisnéise maidir lena leibhéal arna soláthar ag an nGníomhaireacht Eorpach
Ceimiceán (dá ngairtear "an Ghníomhaireacht" anseo feasta) amháin a
bheidh táillí iníoctha, i gcomhréir leis an dara fomhír d'Airteagal 45(3).
Dá bhrí sin, agus chun comhsheasmhacht le hAirteagal 7(1), le hAirteagal 13(1),
agus le hAirteagal 43(1) a áirithiú ba cheart an dara fomhír d'Airteagal 45(1)
a scrios.
(6)       Tagraítear leis an gcéad agus
an dara fomhír d'Airteagal 60(3) de Rialachán (AE) Uimh. 528/2012
d'údaruithe a deonaíodh i gcomhréir le hAirteagal 30(4), Airteagal 34(6)
nó Airteagal 44(4). Leagtar síos, áfach, na forálacha lena dtagraítear do
chinntí lena ndéantar údaruithe a dheonú in Airteagal 30(1), Airteagal 33(3),
Airteagal 33(4), Airteagal 34(6), Airteagal 34(7), Airteagal 36(4),
Airteagal 37(2), Airteagal 37(3), agus Airteagal 44(5). Ina
theannta sin, ní luaitear sa dara fomhír d'Airteagal 60(3) tréimhse
chosanta ar bith i gcomhair sonraí dá dtagraítear in Airteagal 20(1)(b) ar
cuireadh isteach in iarratas de bhun Airteagal 26(1) iad. Ba cheart dá
bhrí sin d'Airteagal 60(3) tagairt a dhéanamh freisin d'Airteagal 26(3),
Airteagal 30(1), Airteagal 33(3), Airteagal 33(4), Airteagal 34(6),
Airteagal 34(7), Airteagal 36(4), Airteagal 37(2), Airteagal 37(3),
agus Airteagal 44(5).
(7)       Chun an deis a thabhairt na
hiarratais ar údarú táirgí a ullmhú faoi dháta formheasa substainte gníomhaí dá
bhforáiltear sa dara fomhír d'Airteagal 89(3) de Rialachán (AE) Uimh. 528/2012,
ba cheart an rochtain phoiblí leictreonach ar fhaisnéis faoi shubstaintí
gníomhacha dá bhforáiltear le hAirteagal 67 den Rialachán sin a dheonú ó
pé lá a nglacfaidh an Coimisiún an Rialachán ar chuntar go bhformheastar an
tsubstaint ghníomhach.
(8)       Foráiltear sa chéad fomhír d'Airteagal 77(1)
de Rialachán (AE) Uimh. 528/2012 d'achomhairc in aghaidh chinntí na
Gníomhaireachta a tógadh de bhun Airteagal 26(2). Ós rud é, áfach, nach
dtugtar le hAirteagal 26(2) cumhacht don Ghníomhaireacht aon chinneadh a
dhéanamh, ba cheart an tagairt don Airteagal sin in Airteagal 77(1) a
scrios.
(9)       Tagraítear in Airteagal 86
de Rialachán (AE) Uimh. 528/2012 do shubstaintí gníomhacha a áirítear in Iarscríbhinn I
a ghabhann le Treoir 98/8/CE ó Pharlaimint na hEorpa agus ón gComhairle an
16 Feabhra 1998 maidir le táirgí bithicíde a chur ar
an margadh[5]
. Ba cheart a shoiléiriú go bhfuil feidhm ag an bhforáil maidir le gach
substaint ghníomhach ar ghlac an Coimisiún Treoir ina leith lena
n-áirítear iad san Iarscríbhinn sin, go bhfuil na coinníollacha maidir lena
n-áireamh infheidhme maidir le formheas, agus go nglactar leis gurb ionann an
dáta áirimh agus an dáta formheasta.
(10)     Faoin an gcéad fhomhír d'Airteagal 89(2)
de Rialachán (AE) Uimh. 528/2012 is féidir le Ballstáit a gcórais reatha a
chur i bhfeidhm ar feadh dhá bhliain tar éis dháta formheasa substainte
gníomhaí. Ceanglaítear leis an gcéad fomhír d'Airteagal 89(3) ar
Bhallstáit a áirithiú go ndeonaítear, go modhnaítear nó go gcealaítear
údaruithe ar tháirgí laistigh de dhá bhliain tar éis substaint ghníomhach a
fhormheas. Ag cur an ama a theastaíonn san áireamh do na céimeanna éagsúla sa
phróiseas údaraithe, go háirithe sa chás go n-éiríonn easaontas a mhaireann
idir Bhallstáit agus ar ghá a chur faoi bhráid an Choimisiúin lena gcinneadh a
thabhairt, is iomchuí síneadh ama go trí bliana a chur leis na spriocdhátaí
sin, agus an síneadh ama a léiriú sa dara fomhír d'Airteagal 37(3).
(11)     Foráiltear leis an gcéad
fhomhír d'Airteagal 89(2) de Rialachán (AE) Uimh. 528/2012 gur féidir
le Ballstáit a gcóras reatha a chur i bhfeidhm maidir le substaintí gníomhacha
atá ann cheana. Féadfaidh teaglaim de tháirgí bithicíde bheith i
substaintí gníomhacha nua arna formheas agus i substaintí gníomhacha atá ann
cheana ach nár formheasadh go fóill. Ar mhaithe le luach a chur ar an nuáil trí
rochtain ar an margadh a dheonú do tháirgí den sórt sin, ba cheart cead a
thabhairt do Bhallstáit a gcórais reatha a chur i bhfeidhm maidir le tairgí den
sórt sin go dtí go bhformheastar na substaintí gníomhacha atá ann cheana, agus
bheadh na táirgí incháilithe feasta d'údarú i gcomhréir le Rialachán (AE) Uimh. 528/2012.
(12)     Foráiltear le hAirteagal 89(4)
agus Airteagal 93(2) de Rialachán (AE) Uimh. 528/2012 maidir le
tréimhsí iomchuí céimnithe amach do tháirgí bithicíde nach ndeonaítear údarú
dóibh. Ba cheart na tréimhsí céanna a bheith i bhfeidhm chun foirm de tháirge
atá ar an margadh cheana a chéimniú amach, sa chás nach ndeonaítear údarú ach
go gceanglaítear leis na coinníollacha údaraithe go n-athrófaí an táirge.
(13)     Ba cheart don chéad agus don
dara fomhír d'Airteagal 93(2) a shoiléiriú nach bhfuil feidhm ag an maolú
dá bhforáiltear iontu ach sa chás go bhfuil sé faoi réir ag rialacha náisiúnta
Bhallstát.
(14)     Déantar iarracht le hAirteagal 94(1)
de Rialachán (AE) Uimh. 528/2012 go gceadófaí earraí a cóireáladh le
táirgí bithicíde ina bhfuil substaintí gníomhacha atá á luacháil, cé nár
formheasadh go fóill iad, i gcomhthéacs an chláir oibre dá dtagraítear in Airteagal 89(1)
nó bunaithe ar iarratas a cuireadh isteach de bhun Airteagal 94(1).
D'fhéadfaí an tagairt d'Airteagal 58 ina iomláine a léirmhíniú mar mhaolú
neamhbheartaithe ó na ceanglais lipéadaithe agus faisnéise in Airteagal 58
(3) agus (4). Ba cheart d'Airteagal 94(1) tagairt a dhéanamh dá bhrí sin
d'Airteagal 58(2).
(15)     Níl feidhm le hAirteagal 94(1)
de Rialachán (AE) Uimh. 528/2012 ach amháin nuair is earraí iad atá curtha
ar an margadh cheana, agus dá bhrí sin tabharfar isteach leis toirmeasc
neamhbheartaithe ar an gcuid is mór d'earraí cóireáilte nua, a mbeidh éifeacht
leis ó 1 Meán Fómhair 2013 go dtí go bhformheasfar an tsubstaint
ghníomhach dheireanach atá sna hairteagail sin. Ba cheart, dá bhrí sin, a raon
feidhme a leathnú chun earraí cóireáilte nua a chur san áireamh. Ba cheart go
ndéanfaí foráil le hAirteagal 94(1) maidir le tréimhse chun earraí
cóireáilte a chéimniú amach ar earraí iad nach gcuirfear isteach aon iarratas
ar fhormheas na substainte gníomhaí don chineál-táirge lena mbaineann faoin 1 Meán
Fómhair 2016. Ar mhaithe le simpliú, ba cheart Airteagal 94(2) a
chumasc le hAirteagal 94(1).
(16)     Forordaítear, leis an gcéad
fhomhír d'Airteagal 95(1) de Rialachán (AE) Uimh. 528/2012 go gcuirfí
isteach sainchomhad substainte iomlán. Ba cheart go soiléireofaí go bhféadfaidh
an sainchomhad iomlán sin sonraí in Iarscríbhinn IIIA nó Iarscríbhinn IVA
a ghabhann le Treoir 98/8/CE a chuimsiú.
(17)     Beartaítear leis an tríú
fomhír d'Airteagal 95(1) de Rialachán (AE) Uimh. 528/2012 an ceart
tagairt a dhéanamh do shonraí arna soláthar sa dara fomhír d'Airteagal 63(3)
a leathnú do gach staidéar a theastaíonn don mheasúnú riosca do shláinte an
duine agus don chomhshaol, ionas go mbeadh an duine ábhartha ionchasach san
áireamh sa liosta dá dtagraítear in Airteagal 95(2). Gan cheart tagartha
den sórt sin, is beag ama a bheadh ag mórán daoine ábhartha ionchasacha Airteagal 95(1)
a chomhlíonadh faoin am atá ceangailte le bheith san áireamh sa liosta faoin
dáta dá dtagraítear in Airteagal 95(3). Ní éirionn leis an tríú fomhír d'Airteagal 95(1)
áfach staidéir ar chinniúint chomhshaoil agus ar iompar comhshaoil a chur san
áireamh. Thairis sin, ós rud é go n-íocfaidh daoine ábhartha ionchasacha as an
gceart tagairt a dhéanamh i gcomhréir le hAirteagal 63(3), ba cheart go
mbeidís go hiomlán i dteideal leas a bhaint as an gceart sin trí é a shíneadh
ar aghaidh go hiarratasóirí ar údaruithe táirge. Dá bhrí sin, ba cheart an tAirteagal
sin a leasú dá réir sin.
(18)     Beartaítear leis an gcúigiú
fomhír d'Airteagal 95(1) de Rialachán (AE) Uimh. 528/2012 teorannú a
dhéanamh ar an tréimhse chosanta do shonraí ar féidir a roinnt cheana ó 1 Meán
Fómhair 2013 chun an chéad fhomhír d'Airteagal 95(1) a chomhlíonadh
sula roinntear é d'fhonn iarratais ar údaruithe tairgí a fhíorú. Is amhlaidh a
bheidh an cás maidir le sonraí a bhaineann le teaglamaí de shubstaintí/cineál
táirge nach mbeidh, ar an 1 Meán Fómhair 2013, cinneadh déanta maidir
lena gcur san áireamh in Iarscríbhinn I a ghabhann le Treoir 98/8/CE.
Ba cheart dá bhrí sin, d'Airteagal 95 den Rialachán sin tagairt a dhéanamh
don dáta.
(19)     De bhun Airteagal 95(2)
de Rialachán (AE) Uimh. 528/2012, cuimseofar sa liosta arna fhoilsiú ag an
nGníomhaireacht, ainmneacha na rannpháirtithe sa chlár oibre dá dtagraítear in Airteagal 89(1).
Tá sé mar aidhm ag an bhforáil go gcuirfí ar chumas na rannpháirtithe sin leas
a bhaint as an sásra cúitimh costais atá leagtha amach ag Airteagal 95. Ba
cheart don fhéidearthacht sin gach duine a chumhdach a chur sainchomhad iomlán
isteach i gcomhréir le Rialachán (AE) Uimh. 528/2012 nó le Treoir 98/8/EC,
nó litir rochtana ar a leithéid de shainchomhad. Ba cheart go gcumhdódh sí
freisin sainchomhaid arna gcur isteach maidir le haon substaint nach substaint
ghníomhach í, ach lena ngintear substaintí gníomhacha den sórt sin.
(20)     Toirmeasctar leis an gcéad
fhomhír d'Airteagal 95(3) de Rialachán (AE) Uimh. 528/2012 táirgí
bithicíde a chur ar an margadh a bhfuil substaintí gníomhacha iontu agus nach
bhfuil an monaróir nó an t-allmhaireoir ('duine ábhartha') san áireamh sa
liosta dá dtagraítear san Airteagal. De bhua Airteagal 89(2) agus Airteagal 93(2),
beidh substaintí gníomhacha áirithe ar an margadh go dleathach i dtáirgí
bithicíde cé nach bhfuil aon sainchomhad iomlán curtha isteach go fóill. Níor
cheart don toirmeasc a bheith infheidhme do shubstaintí den sórt sin. Ina
theannta sin, sa chás nach bhfuil monaróir ná allmhaireoir ar bith liostaithe
do shubstaint a bhfuil sainchomhad iomlán curtha isteach di, ba cheart cead a
bheith ag duine eile táirgí bithicíde a bhfuil an tsubstaint sin iontu a chur
ar an margadh, faoi réir sainchomhad nó litir rochtana ar shainchomhad ón duine
sin, nó ó mhonaróir nó ó allmhaireoir an táirge bhithicíde a chur isteach .
(21)     Ba cheart go mbeadh an
tréimhse céimnithe amach d'úsáid táirgí bithicíde dá bhforáiltear leis an dara
fomhír d'Airteagal 95(3) de Rialachán (AE) Uimh. 528/2012 ag brath ar
an am a áirítear an tsubstaint ar an liosta.
(22)     Ordaítear le hAirteagal 95(4)
de Rialachán (AE) Uimh. 528/2012 go bhfuil feidhm ag Airteagal 95
maidir le substaintí liostaithe faoi chatagóir 6 in Iarscríbhinn I.
Áirítear na substaintí sin in Iarscríbhinn I bunaithe ar shainchomhaid
iomlána atá curtha isteach ar cheart go mbeadh a n-úinéirí i dteideal leas a
bhaint as an sásra cúitimh costais atá leagtha síos san Airteagal sin. Amach
anseo, d'fhéadfaí a thuilleadh substaintí a áireamh sa liosta in Iarscríbhinn I
ar bhonn aighneachtaí den sórt sin. Ba cheart catagóir 6 in Iarscríbhinn I
a ghabhann leis an Rialachán sin, dá bhrí sin, a bheith ag rialáil gach
substaint den sórt sin.
(23)     Ba cheart an tuairisc in Iarscríbhinn V
a ghabhann le Rialachán (AE) Uimh. 528/2012 ar tháirgí arna n-úsáid in
ábhair a bhíonn i dteagmháil le bia a bheith comhsheasmhach leis an téarmaíocht
in úsáid i Rialachán (CE) Uimh. 1935/2004.
(24)     Ba cheart a shoiléiriú sa chéad
fhomhír d'Airteagal 96 de Rialachán (AE) Uimh. 528/2012 go
n-aisghairtear Treoir 98/8/CE gan dochar do na forálacha uile de chuid
Rialachán (AE) Uimh. 528/2012 ina bhfuil tagairt do Threoir 98/8/CE.
(25)     Ba cheart, dá bhrí sin,
Rialachán (AE) Uimh. 528/2012 a leasú dá réir,
TAR ÉIS AN RIALACHÁN SEO A
GHLACADH:
Airteagal 1
Leasaítear Rialachán (UE) Uimh. 528/2012
mar seo a leanas:
(1)
Leasaítear Airteagal 19 mar seo a leanas:
(a) cuirtear an méid seo a leanas in ionad phointe
(e) de mhír 1:
"(e) i gcás inarb iomchuí, bunaíodh
uasteorainneacha na n-iarmhar i leith bia agus beatha maidir le substaintí
gníomhacha atá i dtáirge bithicíde i gcomhréir le Rialachán (CEE) Uimh. 315/93
ón gComhairle an 8 Feabhra 1993 lena leagtar síos nósanna imeachta
Comhphobail le haghaidh ábhar salaithe i mbia*, le Rialachán (CE) Uimh. 396/2005
ó Pharlaimint na hEorpa agus ón gComhairle an 23 Feabhra 2005 maidir
le huasleibhéil iarmhair lotnaidicídí i mbia agus i mbeatha de bhunadh
plandaí nó ainmhíoch nó orthu** le Rialachán (CE) Uimh. 470/2009
ó Pharlaimint na hEorpa agus ón gComhairle an 6 Bealtaine 2009
lena leagtar síos nósanna imeachta Comhphobail chun teorainneacha na n-iarmhar
a bhunú do shubstaintí atá gníomhach ó thaobh na cógaseolaíochta de i
mbia-ábhair de bhunadh ainmhíoch*** nó le Treoir 2002/32/CE ó
Pharlaimint na hEorpa agus ón gComhairle an 7 Bealtaine 2002
maidir le substaintí neamh-inmhianaithe i mbeatha ainmhithe****, nó
teorainneacha sonracha maidir le substaintí gníomhacha den sórt sin i gcomhréir
le Rialachán (CE) Uimh. 1935/2004 ó Pharlaimint na hEorpa agus ón
gComhairle an 27 Deireadh Fómhair 2004 maidir le hábhair agus
earraí a bheartaítear a bheith i dtadhall le bia*****.
* IO L 37, 13.2.1993, lch. 1.
** IO L 70, 16.3.2005, lch.1.
*** IO L 152, 16.6.2009, lch. 11.
**** IO L 140, 30.5.2002, lch. 10.
***** IO L 338, 13.11.2004, lch. 4. ";
(b) cuirtear an méid seo a leanas in ionad mhír 4,
pointe (c):
"(c)    substaint ina bhfuil, atá comhdhéanta
de nó lena gintear substaint a chomhlíonann na critéir maidir le bheith
PBT nó vPvB i gcomhréir le hIarscríbhinn XIII a ghabhann
le Rialachán (CE) Uimh. 1907/2006;";
(c) cuirtear an méid seo a leanas in ionad mhír 7:
"7. I gcás inarb iomchuí, déanfaidh sealbhóir
ionchasach an údaraithe nó a ionadaí iarratas a chur isteach chun
uasteorainneacha iarmhar a leagan síos i leith substaintí gníomhacha atá i
dtáirge bithicíde i gcomhréir le Rialachán (CEE) Uimh. 315/93, Rialachán
(CE) Uimh. 396/2005, Rialachán (CE) Uimh. 470/2009 nó le Treoir 2002/32/CE,
nó d'fhonn teorainneacha ascnaimh sonracha a bhunú maidir le substaintí
gníomhacha mar iad i gcomhréir le Rialachán (CE) Uimh. 1935/2004,";
(2)
in Airteagal 23(3), cuirtear an méid seo a
leanas in ionad na habairte tosaigh:
"Cuirfidh an t-údarás inniúil glactha nó, i
gcás cinnidh maidir le hiarratas ar údarú Aontais, an Coimisiún toirmeasc nó
srian ar tháirge bithicíde, ina bhfuil substaint ghníomhach atá inbhreithnithe
lena hionadú, a chur ar fáil ar an margadh nó a úsáid i gcás ina léireofar
sa mheasúnú comparáideach a dhéanfar i gcomhréir leis na nótaí um threoir
theicniúil a thabhairt dá dtagraítear in Airteagal 24 go gcomhlíontar an
dá chritéir seo a leanas:";
(3)
in Airteagal 35(3), cuirtear an méid seo a
leanas in ionad an ceathrú habairt:
"Measfar an nós imeachta a bheith dúnta ansin
agus údaróidh an Ballstát tagartha agus gach ceann de na Ballstáit lena
mbaineann an táirge bithicíde i gcomhréir le hAirteagal 33(3) nó le hAirteagal 34(6)
de réir mar is iomchuí.";
(4)
in Airteagal 37(3), cuirtear an méid seo a
leanas in ionad an dara fomhír:
"Le linn don nós imeachta faoin Airteagal seo
a bheith ar siúl, cuirfear ar fionraí go sealadach oibleagáid na mBallstát
táirge bithicíde a údarú laistigh de thrí bhliain den dáta formheasta, dá
dtagraítear sa chéad fomhír d'Airteagal 89(3).";
(5)
in Airteagal 45(1), scriostar an dara fomhír;
(6)
in Airteagal 60(3), cuirtear an méid seo a
leanas in ionad na chéad fhomhíre agus an dara fomhír:
"Tiocfaidh deireadh leis an tréimhse chosanta
maidir le sonraí a chuirtear isteach d'fhonn údarú a dhéanamh ar tháirge bithicíde
ina bhfuil substaintí gníomhacha ann cheana, agus iad sin amháin, 10 mbliana ón
gcéad lá den mhí tar éis an chéad chinnidh maidir le húdarú an táirge
a glacadh i gcomhréir le hAirteagal 26(3), Airteagal 30(1), Airteagal 33(3),
Airteagal 33(4), Airteagal 34(6), Airteagal 34(7), Airteagal 36(4),
Airteagal 37(2), Airteagal 37(3), nó Airteagal 44(5).
"Tiocfaidh deireadh leis an tréimhse chosanta
maidir le sonraí a chuirtear isteach d'fhonn údarú a dhéanamh ar tháirge
bithicíde ina bhfuil substaintí gníomhacha nua 15 bliana ón gcéad lá den mhí
tar éis an chéad chinnidh maidir le húdarú an táirge a glacadh i gcomhréir
le hAirteagal 26(3), Airteagal 30(1), Airteagal 33(3), Airteagal 33(4),
Airteagal 34(6), Airteagal 34(7), Airteagal 36(4), Airteagal 37(2),
Airteagal 37(3), nó Airteagal 44(5).";
(7)
in Airteagal 67(1), cuirtear an méid seo a
leanas in ionad na habairte tosaigh:
"Ón dáta a nglacann an Coimisiún Rialachán i
gcomhréir le hAirteagal 9(1)(a), déanfar an fhaisnéis cothrom le dáta seo
a leanas atá i seilbh na Gníomhaireachta nó an Choimisiúin a chur ar fáil
don phobal saor in aisce agus go héasca:";
(8)
in Airteagal 67(3), cuirtear an méid seo a
leanas in ionad na habairte tosaigh:
"Ón dáta a nglacann an Coimisiún Rialachán i
gcomhréir le hAirteagal 9(1)(a), déanfaidh an Ghníomhaireacht, ach amháin
i gcás ina gcuireann soláthraí bonn cirt isteach i gcomhréir le hAirteagal 66(4)
arna glacadh mar bhailí ag an údarás inniúil nó ag an nGníomhaireacht i
ndáil leis an bhfáth a d'fhéadfadh an foilsiú sin dochar a dhéanamh dá leasa
tráchtála nó do leasa aon pháirtí eile lena mbaineann, an fhaisnéis atá seo a
leanas atá cothrom le dáta maidir le substaintí gníomhacha a chur ar fáil saor
in aisce agus go poiblí:';
(9)
cuirtear an méid seo a leanas in ionad na chéad
fhomhíre d’Airteagal 77(1):
"Is chuig an mBord Achomhairc arna bhunú i
gcomhréir le Rialachán (CE) Uimh. 1907/2006 a dhéanfar achomhairc in
aghaidh chinntí na Gníomhaireachta a rinneadh de bhun Airteagal 7(2), Airteagal 13(3),
Airteagal 43(2), Airteagal 45(3), Airteagal 54(3), Airteagal 54(4),
Airteagal 54(5), Airteagal 63(3), agus Airteagal 64(1).";
(10)
Cuirtear an méid seo a leanas in ionad Airteagal 86:
"Airteagal 86
Substaint ghníomhach áirithe in Iarscríbhinn I
a ghabhann le Treoir 98/8/CE
Na substaintí gníomhacha ar ghlac an Coimisiún Treoir maidir
leo, lena n-áirítear iad siúd in Iarscríbhinn I a ghabhann le Treoir 98/8/CE,
measfar gur formheasadh iad faoin Rialachán seo agus clárófar sa liosta dá
dtagraítear in Airteagal 9(2) iad. Beidh an formheas faoi réir na
gcoinníollacha a leagtar amach sna Treoracha sin de chuid an
Choimisiúin.";
(11)
Leasaítear Airteagal 89 mar seo a leanas:
(a) i mír 2, cuirtear an méid seo a leanas in
ionad na chéad fhomhíre:
"De mhaolú ar Airteagal 17(1), ar Airteagal 19(1)
agus ar Airteagal 20(1) den Rialachán seo, agus gan dochar do mhír 1
ná do mhír 3 den Airteagal seo, féadfaidh Ballstát leanúint dá chóras
reatha nó dá chleachtas reatha maidir le táirge bithicíde ar leith a chur ar
fáil ar an margadh a chur i bhfeidhm go dtí trí bliana tar éis dháta formheasa
na substaintí gníomhacha deireanacha a fhormheastar sa táirge bithicíde sin.
I gcomhréir leis na rialacha náisiúnta sa Bhallstát sin amháin,
féadfaidh sé a údarú go ndéanfaí táirge bithicíde ina bhfuil substaintí
gníomhacha ar a ndearnadh meastóireacht, nó a bhfuil meastóireacht
á déanamh orthu, faoi Rialachán (CE) Uimh. 1451/2007 ón gCoimisiún an
4 Nollaig 2007 sa dara céim den chlár oibre 10 mbliana
dá dtagraítear in Airteagal 16(2) de Threoir 98/8/CE*, ach nár
formheasadh go fóill i gcás an chineáil táirge sin, nó teaglaim de
shubstaintí mar iad agus substaintí gníomhacha atá formheasta i gcomhréir leis
an Rialachán seo, a chur ar fáil ar an margadh ina gcríoch féin amháin.
* IO L 325, 11.12.2007, lch. 3.";
(b) i mír 3, cuirtear an méid seo a leanas in
ionad na chéad fhomhíre:
"Tar éis cinnidh maidir le substaint
ghníomhach áirithe do chineál ar leith táirge a fhormheas, áiritheoidh
na Ballstáit go ndeonófar, go modhnófar nó go gcealófar
údaruithe le haghaidh táirgí bithicíde den chineál sin táirge
a bhfuil an tsubstaint ghníomhach sin iontu, i gcás inarb iomchuí
i gcomhréir leis an Rialachán seo, laistigh de thréimhse trí bliana ó
dháta an fhormheasa sin.";
(c) cuirtear an méid seo a leanas in ionad mhír 4:
"4. I gcás ina gcinneann údarás inniúil
Ballstáit iarratas ar údarú curtha isteach faoi mhír 3 a dhiúltú, ina
gcinneann sé gan údarú a dheonú, nó ina gcinneann sé ar choinníollacha a
fhorchur lenar gá táirge a athrú, beidh na nithe seo a leanas i bhfeidhm:
(a) i gcás táirge bithicíde nár údaraíodh nó,
nuair is iomchuí, nach bhfuil ag cloí le coinníollacha an údaraithe, ní leanfar
lena chur ar fáil ar an margadh a thuilleadh le héifeacht ó 180 lá
tar éis dháta theacht i bhfeidhm chinnidh an údaráis;
(b) féadfar leanúint de bheith ag diúscairt agus
ag úsáid na stoc atá ann cheana den táirge bithicíde sin go ceann 365
lá tar éis dháta chinnidh an údaráis.";
(12)
in Airteagal 93(2), cuirtear an méid seo a
leanas in ionad na chéad fhomhíre agus an dara fomhír:
"De mhaolú ar Airteagal 17(1), féadfaidh
Ballstáit leanúint lena gcóras reatha nó lena gcleachtas reatha maidir le
táirgí bithicíde dá dtagraítear i mír 1 den Airteagal seo agus
ar cuireadh iarratas isteach dóibh i gcomhréir le mír 1 den Airteagal
seo a chur ar fáil ar an margadh go dtí dáta an chinnidh lena ndeonaítear
an t-údarú. I gcás chinnidh lena ndiúltófaí údarú a dheonú, nó lena
bhforchuirfí coinníollacha ar gá táirge a athrú mar gheall orthu,  an táirge
bithicíde nach bhfuil údaraithe nó, más ábhartha, nach bhfuil ag cloí le coinníollacha
an údaraithe, ní leanfar dá chur ar fáil ar an margadh a thuilleadh
le héifeacht ó 180 lá tar éis dháta theacht i bhfeidhm chinnidh
sin;
De mhaolú ar Airteagal 17(1), féadfaidh
Ballstáit leanúint lena gcóras reatha nó lena gcleachtas reatha maidir le
táirgí bithicíde dá dtagraítear i mír 1 den Airteagal seo agus
nár cuireadh iarratas isteach dóibh i gcomhréir le mír 1 den Airteagal
seo, agus leanúint dá gcur ar fáil ar an margadh go ceann 180 lá tar
éis 1 Meán Fómhair 2017."
(13)
Cuirtear an méid seo a leanas in ionad Airteagal 94
agus Airteagal 95:
"Airteagal 94
Bearta idirthréimhseacha a bhaineann le hearraí cóireáilte
De mhaolú ar Airteagal 58(2), earra
cóireáilte a cóireáladh le táirge bithicíde nó a bhfuil táirge bithicíde
ionchorpraithe ann agus nach bhfuil ann ach substaintí gníomhacha dá
dtagraítear in Airteagal 89(2), nó earra cóireáilte dar cuireadh iarratas
isteach i dtaca leis an gcineál táirge ábhartha tráth nach déanaí ná 1 Meán
Fómhair 2016, nó teaglaim de shubstaintí mar sin agus de shubstaintí
gníomhacha dá dtagraítear in Airteagal 58(2), féadfar é a chur ar an
margadh suas go dtí ceann de na dátaí seo leanas:
1.
ceal cinnidh gan formheas a thabhairt maidir le
ceann amháin de na hábhair ghníomhacha don úsáid ábhartha, go dtí dáta
formheasta an chineáil táirge ábhartha agus úsáid na substainte gníomhaí
deireanaí arna chuimsiú sa táirge bithicíde,
2.
i gcás cinnidh gan formheas a thabhairt maidir le
ceann amháin de na hábhair ghníomhacha don úsáid ábhartha, go ceann 180 lá tar
éis an chinnidh sin.
De mhaolú ar Airteagal 58(2), féadfar earra
cóireáilte a cóireáladh le táirge bithicíde nó a bhfuil táirge bithicíde
cuimsithe ann a bhfuil substaint ar bith eile ann seachas iad siúd atá
liostaithe sa mhír sin nó i mír 1 den Airteagal seo a chur ar an margadh
go dtí 1 Márta 2017.
Airteagal 95
Bearta idirthréimhseacha a bhaineann le rochtain ar shainchomhad na substaintí
gníomhacha
1. Ó 1 Meán Fómhair 2013, déanfaidh an
Ghníomhaireacht a chur ar fáil go poiblí agus a thabhairt cothrom le dáta
go rialta liosta de gach substaint ghníomhach agus gach substaint lena ngintear
substaint ghníomhach, dar cuireadh isteach sainchomhad i gcomhréir le hIarscríbhinn II
a ghabhann leis an Rialachán seo nó i gcomhréir le hIarscríbhinn IVA nó
IIA a ghabhann le Treoir 98/8/CE agus, nuair is iomchuí, Iarscríbhinn IIIA
a ghabhann leis (dá ngairtear 'sainchomhad iomlán substainte') arna chur
isteach agus arna ghlacadh nó arna fhíorú ag Ballstát i bpróiseas dá
bhforáiltear sa Rialachán seo nó sa Treoir sin (dá ngairtear 'substaintí
ábhartha'). I gcás gach substainte ábhartha, cuimseofar chomh maith sa liosta
gach duine a rinne aighneacht den sórt sin nó aighneacht go dtí an
Ghníomhaireacht i gcomhréir leis an dara fomhír den mhír seo, chomh maith leis
an dáta a áiríodh an tsubstaint ar an liosta.
Duine atá bunaithe laistigh den Aontas a
mhonaraíonn nó a allmhairíonn substaint ábhartha, ann féin nó i dtáirgí
bithicíde, (dá ngairtear 'soláthraí substainte) féadfaidh sé a chur faoi bhráid
na Gníomhaireachta uair ar bith sainchomhad iomlán substainte, litir rochtana
ar shainchomhad iomlán substainte, nó uimhir tagartha do shainchomhad iomlán
substaintí a bhfuil na tréimhsí cosanta sonraí go léir ina leith imithe in
éag.
Nuair nach gcuirtear aon soláthraí substainte san
áireamh, i gcás substainte ábhartha, sa liosta dá dtagraítear sa chéad fhomhír,
féadfaidh duine atá bunaithe laistigh den Aontas a mhonaraíonn táirgí
bhithicídeacha arb éard atá iontu, ina bhfuil, nó lena ngintear an
tsubstaint ábhartha sin nó a chuireann ar an margadh é (dá ngairtear 'soláthraí
táirgí), an fhaisnéis sin a chur isteach.
Cuirfidh an Ghníomhaireacht an soláthraí a
chuireann isteach faisnéis faoi na táillí is iníoctha faoi Airteagal 80(1),
agus diúltóidh sí don iarratas má mhainníonn an t-iarratasóir na táillí a íoc
laistigh de 30 lá tar éis di an t-iarratas a fháil. Cuirfidh sé an méid sin in
iúl don té a chuireann iarratas isteach dá réir sin.
Ar fháil na dtáillí iníoctha faoi Airteagal 80(1)
di, fíoróidh an Ghníomhaireacht má tá an t-iarratas ag comhlíonadh an dara
fomhír den mhír seo agus cuirfidh sí an méid sin in iúl don iarratasóir dá
réir.
2. Ón 1 Meán
Fómhair 2015, ní chuirfear ar fáil ar an margadh, táirge bithicíde arb
éard atá ann, ina bhfuil, nó lena ngintear substaint ábhartha áirithe ar
an liosta dá dtagraítear i mír 1, murach go n-áirítear, soláthraí
substaintí nó an soláthraí táirge, ar an liosta dá dtagraítear i mír 1.
3. Chun críocha aighneacht a chur isteach i
gcomhréir leis an dara fomhír de mhír 1, beidh feidhm ag Airteagal 63(3)
den Rialachán seo maidir le gach staidéar tocsaineolaíoch,
éiceathocsaineolaíoch agus ar chinniúint agus ar iompar i dtaca leis an
gcomhshaol i dtaca le substaintí atá liostaithe in Iarscríbhinn II a
ghabhann le Rialachán (CE) Uimh. 1451/2007, lena n-áirítear aon staidéar
den sórt sin nach ndéanann tástálacha ar veirteabraigh.
4. Soláthraí substaintí nó, ag soláthraí táirgí,
atá cuimsithe sa liosta dá dtagraítear i mír 1, ar eisíodh litir rochtana
chun críocha an Airteagail seo chuige nó ar deonaíodh dó ceart tagairt a
dhéanamh do staidéar i gcomhréir le mír 3 maidir leis an tsubstaint
ghníomhach, beidh sé i dteideal ligean d'iarratasóirí ar údarú táirge
bhithicíde ina bhfuil an tsubstaint ghníomhach sin tagairt a dhéanamh
don litir rochtana sin chun críocha Airteagal 20(1).
5. De mhaolú ar Airteagal 60 den Rialachán
seo, gach tréimhse cosanta sonraí do theaglaim de shubstaintí/cineálacha
táirgí atá liostaithe in Iarscríbhinn II a ghabhann le
Rialachán (CE) Uimh. 1451/2007, ach nach ndearnadh cinneadh
faoin 1 Meán Fómhair 2013 maidir lena gcuimsiú in Iarscríbhinn I
a ghabhann le Treoir 98/8/CE faoin Rialachán seo, tiocfaidh deireadh léi
an 31 Nollaig 2025.
6. De mhaolú ar mhír 2, féadfar leanúint
le diúscairt agus le húsáid stoc táirgí bithicíde ina bhfuil
substaint ghníomhach, i gcás nach bhfuil monaróir na dtáirgí sin
cláraithe sa liosta dá dtagraítear i mír 1, go dtí an 1 Meán
Fómhair 2016 nó ar feadh aon bhliain amháin tar éis a áiríodh an
tsubstaint ar an liosta, pé ceann acu is déanaí.
7. Ní bheidh feidhm ag míreanna 1 go 6 maidir le
substaintí atá liostaithe in Iarscríbhinn I i gcatagóir 1 go catagóir
5 agus i gcatagóir 7 ná maidir le táirgí bithicíde nach bhfuil ach substaintí
gníomhacha den sórt sin iontu.";
(14)
in Airteagal 96, cuirtear an méid seo a leanas
in ionad na chéad mhíre:
"Gan dochar d'Airteagal 86, d'Airteagal 89,
d'Airteagal 93 agus d'Airteagal 95 den Rialachán seo, déantar leis
seo Treoir 98/8/CE a aisghairm le héifeacht ón 1 Meán
Fómhair 2013."
(15)
in Iarscríbhinn I, cuirtear an méid seo a
leanas in ionad na hiontrála darbh ainm Catagóir 6:
"Catagóir 6 – Substaintí a bhfuil sainchomhad
iomlán substaintí curtha isteach dóibh";
(16)
In Iarscríbhinn V an dara mír faoin teideal
"Cineál Táirge 4: Cuirtear an méid seo a leanas in ionad "Bia agus
áiteanna beathaithe"
"Táirgí atá le hionchorprú in ábhair a
d'fhéadfadh a bheith i dtadhall le bia."
Airteagal 2
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle
an tUachtarán                                               an
tUachtarán
[1]               IO C 347, 18.12.2010, lch. 62.
[2]               IO L 167, 27.6.2012,
lch. 1.
[3]               IO L 396, 30.12.2006,
lch. 1.
[4]               IO L 338, 13.11.2004,
lch. 4.
[5]               IO L 150, 8.6.2002,
lch. 71.


|

52011PC0470

/* COIM/2011/0470 leagan deireanach - 2011/0206 (COD) */  Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear plean ilbhliantúil do stoc bradán Mhuir Bhailt agus don iascach atá ag saothrú an stoic sin

	MEABHRÁN MÍNIÚCHÁINCOMHTHÉACS AN TOGRA-  Forais agus cuspóirí an tograI gcomhairle eolaíoch ón gComhairle Idirnáisiúnta um Thaiscéalaíocht na Mara (CITM), maíodh go bhfuil roinnt de na stoic sa 30 abhainn bradán fiáin a chuimsíonn stoc bradán Mhuir Bhailt lasmuigh de na teorainneacha bitheolaíocha atá sábháilte agus go bhfuil an baol ann go dtarlóidh ídiú géiniteach dá réir. Chuaigh plean bainistíochta neamhcheangailteach arna bhunú in 1997 ag an gCoimisiún Idirnáisiúnta um Iascach Mhuir Bhailt in éag in 2010 agus mura gcuirfear plean nua le chéile fágfar bainistíocht an stoic amach anseo gan cuspóirí gan intuarthacht ar bith d’iascairí agus d’fhiontair turasóireachta. Tá iarrtha dá bhrí sin ag Ballstáit, ag Coiste Comhairleach Réigiúnach Mhuir Bhailt (CCRMB) agus ag geallsealbhóirí arís is arís eile ar an gCoimisiún Eorpach teacht ar thogra le haghaidh córais nua bhainistíochta.Is é cuspóir an togra plean ilbhliantúil a bhunú chun an t-iascach ar stoic bradán i Muir Bhailt a bhainistiú lena áirithiú go mbeidh stádas caomhantais stoc iomlán Mhuir Bhailt, i.e. lena n-áirítear stoic na n-aibhneacha bradán go léir, fabhrach agus go mbeidh soláthar iontu le haghaidh taiscéalaíochta inbhuanaithe. Áiritheoidh cuspóirí sonracha an tionscnaimh na nithe seo a leanas:a) go saothraítear stoc bradán Mhuir Bhailt ar bhealach inbhuanaithe de réir phrionsabal na huastáirgeachta inbhuanaithe;b) go dtugtar cosaint do shláine ghéiniteach agus d’éagsúlacht stoc bradán Mhuir Bhailt.-  Comhthéacs ginearálta-  Áirítear leis an mbainistíocht reatha ar stoc bradán Mhuir Bhailt an ghabháil iomlán incheadaithe a leagan síos ar bhonn bliantúil agus bearta caomhnaithe teicniúla amhail séasúir choiscthe agus íosmhéid an éisc is féidir a thabhairt i dtír. Cuireann an cosc ar shruthlíonta atá i bhfeidhm chun muc mhara Mhuir Bhailt a chosaint teorainn freisin leis an iascaireacht bradán i bpríomh-imchuach na mara sin. Is speiceas é an bradán ar le leas an AE é, mar atá sainithe sa Treoir maidir le Gnáthóga[1] agus tá a ghnáthóg intíre cosanta sa Chreat-Treoir Uisce[2]. Ina theannta sin, shainigh an Coimisiún chun Muirthimpeallacht Mhuir Bhailt a Chosaint (HELCOM),[3] roinnt cuspóirí don speiceas atá cumhdaithe ag Plean gníomhaíochta Mhuir Bhailt HELCOM[4].-  I gcomhréir le cuspóir foriomlán an Chomhbheartais Iascaigh maidir le hacmhainní iascaigh a chaomhnú agus le haird shonrach ar Airteagal 5 agus ar Airteagal 6 de Rialachán (CE) Uimh. 2371/2002 ón gComhairle an 20 Nollaig 2002 maidir le caomhnú agus saothrú inmharthana acmhainní iascaigh faoin gComhbheartas Iascaigh (Bun-Rialachán) ina n-iarrtar pleananna ilbhliantúla a fhorbairt, is iad seo a leanas príomhghnéithe an phlean:-  Cuspóirí, agus spriocanna (75 % de tháirgeadh gealóg ionchais a bhaint amach i ngach abhainn bradán fiáin laistigh de dheich mbliana ó theacht i bhfeidhm an Rialacháin seo);-  GII (an ghabháil iomlán incheadaithe) bunaithe ar ráta básmhaireachta iascaigh seasta de 0.1. Ní chumhdóidh an GII ach iascach muirí ach áireofar leis máistrí soithí neamh-iascaireachta a thairgeann seirbhísí iascaigh áineasa;-  Oibleagáid ar Bhallstáit bearta caomhnaithe teicniúla a shainiú agus a chur chun feidhme amhail limistéir choiscthe agus séasúir choiscthe chun éisc atá ar imirice sceite a chosaint ina gcuid uiscí cósta tráth nach déanaí ná 24 mí ó theacht i bhfeidhm an phlean;-  Deireadh a chur de réir a chéile le scaoileadh bradán amach in aibhneacha ina bhfuil bacainní saorga agus nach bhfuil an acmhainn iontu pobal féinchothaitheach bradán fiáin a athbhunú d’fhonn éagsúlacht ghéiniteach na stoc fiáin a chosaint;-  Cúnamh airgeadais ón gCiste Eorpach Iascaigh (CEI) chun athstocáil dhíreach a dhéanamh ar aibhneacha a bhfuil an acmhainn iontu pobail fhéinchothaitheacha bradán fiáin a bheith iontu mar bheart caomhnaithe don stoc bradán fiáin.-  Forálacha de chuid an AE atá ann cheana i réimse an tograLeagtar amach creat ginearálta don Chomhbheartas Iascaigh sa Bhun-Rialachán agus tugtar le fios na cásanna ina nglacfaidh an Chomhairle pleananna ilbhliantúla.-  I gcomhthéacs athchóiriú an Chomhbheartais Iascaigh atá ar na bacáin, ní mór a thabhairt faoi deara go mbeidh roinnt d’fhorálacha an dréacht-togra seo faoi réir athruithe amach anseo.Rialachán (CE) Uimh. 2187/05 ón gComhairle an 21 Nollaig 2005 ina dtugtar cuntas ar na bearta caomhnaithe teicniúla i Muir Bhailt, i.e. íosmhéid an éisc is féidir a thabhairt i dtír agus séasúir choiscthe iascaigh bradán.Leagtar amach sa Rialachán bliantúil ón gComhairle ina socraítear na deiseanna iascaireachta agus na coinníollacha gaolmhara atá ann do stoic éisc áirithe agus do ghrúpaí stoc éisc atá infheidhme i Muir Bhailt na leibhéil GII do bhradáin (mar shampla i gcás 2011 Rialachán (CE) Uimh. 1124/2010 ón gComhairle an 29 Samhain 2010 lena socraítear i gcomhair 2011 na deiseanna iascaireachta do stoic éisc áirithe agus do ghrúpaí stoc éisc is infheidhme i Muir Bhailt).Leagtar amach i Rialachán (CE) 1224/2009 ón gComhairle lena mbunaítear córas rialaithe iascaigh de chuid an AE an ceanglas rialaithe ginearálta d’iascach mar aon le ceanglais shonracha le haghaidh pleananna ilbhliantúla.-  Comhsheasmhacht le beartais agus cuspóirí eile an AontaisTá cuspóirí an togra comhsheasmhach le beartas comhshaoil an Aontais Eorpaigh, go speisialta na cuspóirí sa Treoir maidir le Gnáthóga, sa Chreat-Treoir Uisce agus sa Treoir Réime um Straitéis Mhuirí.Comhairliúchán leis na páirtithe leasmhara agus measúnú iarmhartaModhanna comhairliúcháin, na príomhearnálacha ar díríodh orthu agus próifíl ghinearálta na bhfreagróiríToisc gur speiceas é an bradán a bhfuil leas forleathan ag baint leis, ní amháin ag iascairí tráchtála ach ag iascairí áineasa, ag cuideachtaí turasóireachta agus ag grúpaí sainleasa aibhneacha freisin, rinneadh iarracht díriú ar na grúpaí sainleasa ar fad sa phróiseas comhairliúcháin. Seoladh páipéar comhairliúcháin oscailte ar líne a bhí aistrithe go dtí na teangacha Baltacha ar fad. Bhí lucht riaracháin iascaigh agus comhshaoil ó na Ballstáit i Muir Bhailt agus na príomhpháirtithe leasmhara rannpháirteach freisin i gcruinniú comhairliúcháin an 28 Aibreán 2009 sa Bhruiséil. Cruthaíodh Grúpa Stiúrtha um Measúnú Iarmharta (GSMI) agus bhí ionadaithe air ó 6 Ard-Stiúrthóireacht, eadhon DG ENV, DG EMPL, DG REGIO, DG ECFIN, DG TRADE agus an Ardrúnaíocht.Na fearainn eolaíochta/saineolais atá i gceistTá an togra bunaithe ar chomhairle eolaíoch ón CITM i dtaobh na bparaiméadar comhshaoil[5], ar chomhairle ó Fhoras Taighde na Fionlainne um Iascach agus Ghéim i dtaobh na measúnuithe sóisialta agus eacnamaíocha[6] agus ar mehasúnuithe agus ar chomhairle ón gCoiste Eolaíoch, Teicniúil agus Eacnamaíoch um Iascach (CETEI)[7].Achoimre ar na freagraí agus conas mar a cuireadh san áireamh iadTá achoimre den chomhairle eolaíoch agus de na comhairliúcháin ar fáil sa tuarascáil ar an Measúnú Iarmharta atá ag gabháil leis an togra seo.Modhanna a úsáideadh chun comhairle na saineolaithe a phoibliúIs féidir an chomhairle agus an t-ionchur ar fad a bhain leis an bpróiseas comhairliúcháin a fháil ar shuíomh Gréasáin Ard-Stiúrthóireacht na nGnóthaí Muirí agus na hIascaireachta: http://ec.europa.eu/fisheries/cfp/governance/consultations_en.htm-  Measúnú iarmhartaMá chuirtear chun feidhme iad i gceart agus i gcomhar le cur chun feidhme oibleagáidí dlíthiúla comhshaoil d’uiscí intíre, bainfidh na bearta arna mbeartú na cuspóirí seo a leanas amach:a) maidir le stoc bradán Mhuir Bhailt-  Déanfar an stoc ar fad in aibhneacha bradán fiáin Mhuir Bhailt a atógáil go dtí na teorainneacha bitheolaíocha sábháilte agus bainfear stádas caomhantais fabhrach amach trí theorainn a chur ar an mbrú iascaireachta atá ar stoic in aibhneacha bradán atá lag.-  Athbhunófar na pobail fhéinchothaitheacha bradán ar fad in aibhneacha a bhfuil pobail dhíofa nó an-lag iontu, rud a d’fhágfadh go mbeadh táirgeadh bradán fiáin foriomlán níos airde mar thoradh air.-  Déanfar éagsúlacht ghéiniteach an bhradáin fhiáin a chosaint de réir mar a laghdófar go suntasach an stocáil a dhéanfar ar bhradáin thógtha a d'fhéadfadh tionchar géiniteach diúltach a bheith acu.b) maidir leis an earnáil gabhála tráchtála-  Intuarthacht deiseanna iascaireachta mar thoradh ar rialacha soiléire maidir le rialú buainte.-  Méadú ar tháirgeadh an bhrádáin fhiáin agus stoic na n-aibhneacha fiáine ar fad a aisghabháil, rud a thabharfaidh níos mó deiseanna iascaireachta go fadtéarmach.c) maidir leis an earnáil gabhála áineasa-  Méadú ar tháirgeadh an bhrádáin fhiáin agus ar théarnamh stoic na n-aibhneacha fiáine ar fad, rud a thabharfaidh níos mó deiseanna iascaireachta go fadtéarmach.d) maidir leis an earnáil turasóireachta-  D'fhéadfadh sí fás de bharr tuilleadh deiseanna iascaireacht a dhéanamh ar an mbradán fiáin ar muir agus in aibhneacha araon.Eilimintí dlí an togra-  Bunús dlíIs é Airteagal 43 (2) den Chonradh ar Fheidhmiú an Aontais Eorpaigh bunús dlí an togra seo[8].-  Prionsabal na coimhdeachtaI gcomhréir le hAirteagal 3(1)(d) den Chonradh ar Fheidhmiú an Aontais Eorpaigh (CFAE), tagann an togra faoi inniúlacht eisiach an Aontais Eorpaigh. Cé gur speiceas anadromach é bradán Mhuir Bhailt, cáilíonn sé mar ''acmhainní bitheolaíocha muirí” de réir bhrí Airteagal 3(1)(d) den CFAE. Tá sé de réir mheon na forála sin a áirithiú go ndéanfar caomhnú éifeachtach ar speicis mhuirí ar feadh a dtimthrialla imircigh iomláin. Dá bhrí sin, níl feidhm ag prionsabal na coimhdeachta.-  ComhréireachtComhlíonann na bearta arna mbeartú prionsabal na comhréireachta de bhrí nach mó iad ná an méid is gá a dhéanamh chun an cuspóir maidir le caomhnú stoc bradán Mhuir Bhailt a bhaint amach faoin gComhbheartas Iascaigh agus tá siad oiriúnach chun inbhuaine fhadtéarmach an iascaigh sin a áirithiú.IMPLEACHT BHUISÉADACHNíl aon impleachtaí buiséadacha nua i gceist.Faisnéis bhreise-  Clásal athbhreithnithe/leasaithe/éagthaCuimsíonn an togra seo clásal athbhreithnithe agus leasaithe.2011/0206 (COD)Togra le haghaidhRIALACHÁIN Ó PHARLAIMINT NA hEORPA AGUS ÓN gCOMHAIRLElena mbunaítear plean ilbhliantúil do stoc bradán Mhuir Bhailt agus don iascach atá ag saothrú an stoic sinTÁ PARLAIMINT NA hEORPA AGUS COMHAIRLE AN AONTAIS EORPAIGH,Ag féachaint don Chonradh ar Fheidhmiú an Aontais Eorpaigh, agus go háirithe Airteagal 43(2) de,Ag féachaint don togra ón gCoimisiún Eorpach,Ag féachaint don tuairim ó Choiste Eacnamaíoch agus Sóisialta na hEorpa[9],Ag féachaint don tuairim ó Choiste na Réigiún[10],Tar éis dóibh an togra a chur chuig na Parlaimintí Náisiúnta,Ag gníomhú dóibh i gcomhréir leis an ngnáthnós imeachta reachtach,De bharr an méid seo a leanas:1.  Chuaigh an Plean Gníomhaíochta Bradán, arna ghlacadh in 1997 trí bhíthin an Choimisiúin Idirnáisiúnta um Iascach Mhuir Bhailt, in éag in 2010. Spreag páirtithe conarthacha sa Choimisiún chun Muirthimpeallacht Mhuir Bhailt a Chosaint (HELCOM) an AE chun plean fadtéarmach a fhorbairt chun bradán Mhuir Bhailt a bhainistiú.2.  Maítear i gcomhairle eolaíoch a fuarthas le déanaí ón gComhairle Idirnáisiúnta um Thaiscéalaíocht na Mara (CITM) agus ón gCoiste Eolaíoch, Teicniúil agus Eacnamaíoch um Iascach (CETEI) go bhfuil roinnt de na stoic in aibhneacha bradán Mhuir Bhailt lasmuigh de na teorainneacha bitheolaíocha atá sábháilte agus gur cheart plean ilbhliantúil a fhorbairt ar leibhéal Eorpach.3.  I gcomhréir le hAirteagal 3(1)(d) den Chonradh ar Fheidhmiú an Aontais Eorpaigh (CFAE), tá inniúlacht eisiach ag an Aontas chun acmhainní bitheolaíocha muirí a chaomhnú. Toisc gur speiceas anadromach é an bradán, ní fhéadfar stoic mhuirí bradán Mhuir Bhailt a chaomhnú in éagmais beart arna nglacadh chun stoic den sórt sin a chosaint fad is atá siad san abhainn. Dá bhrí sin, cumhdaítear bearta den sórt sin faoi inniúlacht eisiach an Aontais chun a áirithiú go ndéanfar caomhnú éifeachtach ar speicis mhuirí ar feadh a dtimthrialla imircigh ina iomláine agus ba cheart aghaidh a thabhairt air sin sa phlean ilbhliantúil.4.  I dTreoir 92/43/CEE maidir le gnáthóga nádúrtha agus fauna agus flora fiáine a chaomhnú,[11] tá an bradán liostaithe mar speiceas ar le leas an Aontais Eorpaigh é agus ba cheart bearta a ghlacfar de bhun na Treorach sin a cheapadh lena áirithiú go mbeidh an saothrú a dhéanfar ar an mbradán comhoiriúnach le stádas caomhantais fabhrach. Is gá mar sin a áirithiú go mbeidh bearta chun an bradán a chosaint faoin Rialachán seo comhsheasmhach agus comhordaithe leo sin arna nglacadh faoin Treoir a thuasluaite.5.  Tá sé i gceist le Treoir 2000/60/CE lena mbunaítear creat do ghníomhaíocht de chuid an AE i réimse an bheartais uisce[12], an timpeallacht uisceach ina gcaitheann an bradán cuid dá shaolré, a chosaint, a chaomhnú agus a fheabhsú. Ba cheart an plean ilbhliantúil do stoc bradán Mhuir Bhailt a bheith ina chuidiú chun cuspóirí Threoir 2000/60/CE a bhaint amach. Bearta atá iarrtha cheana féin sa Treoir sin, amhail pleananna bainistíochta abhantracha, níor cheart iad a iarraidh arís sa Rialachán seo ach is gá a áirithiú go mbeidh comhordú agus comhsheasmhacht idir bearta arna nglacadh faoin Rialachán seo agus iadsan faoin Treoir thuasluaite chun gnáthóga bradán a chosaint agus a fheabhsú in uiscí intíre.6.  Maíodh sa Phlean Cur Chun Feidhme a comhaontaíodh ag an gCruinniú Mullaigh Domhanda um Fhorbairt Inmharthana in Johannesburg in 2002 gur cheart na stoic thráchtála ar fad a thabhairt ar ais faoin mbliain 2015 go leibhéil ag ar féidir uastáirgeacht inbhuanaithe a tháirgeadh. Measann CITM i gcás stoc in aibhneacha bradán Mhuir Bhailt go gcomhfhreagraíonn an leibhéal sin do leibhéal táirgthe gealóg idir 60 % agus 75 % den chumas táirgthe gealóg a d’fhéadfadh a bheith sna haibhneacha éagsúla ina bhfuil an bradán fiáin. Ba cheart cuspóirí agus spriocanna an phlean ilbhliantúil a shocrú ar bhonn comhairle eolaíoch den sórt sin.7.  Tugann comhairle eolaíoch le fios go bhféadfadh sé a bheith mar thoradh ar thruailliú géiniteach stoic bradán Mhuir Bhailt go dtiocfadh meath ar ráta marthana agus ar líonmhaireacht na bpobal dúchasach agus go n-ídeofaí a n-acmhainneacht ghéiniteach chun aghaidh a thabhairt ar ghalair agus ar athruithe sna dálaí comhshaoil áitiúla. Dá bhrí sin tá sé ríthábhachtach sláine agus éagsúlacht ghéiniteach stoic bradán Mhuir Bhailt a bhuanú chun na stoic sin a chaomhnú agus ba cheart é sin a áireamh mar chuspóir sa phlean ilbhliantúil.8.  Ba cheart stoc bradán fiáin a bheith ann de thoradh an ráta básmhaireachta iascaigh ar muir agus in aibhneacha ar stoc é atá de mhéid a tháirgfidh an uastáirgeacht inbhuanaithe i gcomhréir leis na spriocanna agus na frámaí ama atá leagtha síos. Ba cheart an ráta básmhaireachta iascaigh ar muir a dhearbhú bunaithe ar chomhairle CETEI.9.  Chun an plean a chur chun feidhme ar bhealach níos éifeachtaí agus chun freagra níos spriocdhírithe a thabhairt do shainiúlacht gach stoic abhann bradán, ba cheart an chumhacht a thabhairt do na Ballstáit lena mbaineann leibhéal an ráta básmhaireachta iascaigh do bhradáin, an GII agus bearta caomhnaithe teicniúla áirithe ina gcuid aibhneacha a chinneadh i gcomhréir le hAirteagal 2(1) den CFAE.10.  Agus bearta á nglacadh faoi chuimsiú an Rialacháin seo, ba cheart do na Ballstáit a gcuid oibleagáidí idirnáisiúnta a urramú ina n-iomláine, go háirithe na hoibleagáidí sin a thig ó Airteagal 66 de Choinbhinsiún na Náisiún Aontaithe an 10 Nollaig 1982 maidir le Dlí na Farraige[13] lena gceanglaítear inter alia gur cheart do stát tionscnaimh stoc anadromach agus stáit eile lena mbaineann comhoibriú le céile maidir le caomhnú agus bainistiú na stoc sin.11.  Ba cheart forálacha a dhéanamh maidir le measúnú tréimhsiúil ag an gCoimisiún ar leordhóthanacht agus ar éifeachtacht bhearta na mBallstát ar bhonn na spriocanna agus na gcuspóirí atá leagtha amach sa phlean ilbhliantúil.12.  De réir na comhairle eolaíche, d'fhéadfadh impleachtaí suntasacha a bheith ag nósanna imeachta stocála ar éagsúlacht ghéiniteach stoc bradán Mhuir Bhailt agus tá an baol ann go bhfuil tionchar ag an líon mór éisc thógtha a scaoiltear amach i Muir Bhailt gach bliain ar shláine ghéiniteach an bhradáin fhiáin agus gur cheart deireadh a chur leis an nós sin de réir a chéile. Dá bhrí sin ba cheart an coinníoll ar ar féidir iasc a scaoileadh a bhunú sa phlean ilbhliantúil sin.13.  Breithnítear athstocáil dhíreach aibhneacha bradán ionchais mar bheart caomhnaithe ar choinníollacha sonracha de bhrí go mbeidh tionchar dearfach aige ar líon foriomlán na mbradán agus ar an iascach, toisc gur féidir leis pobail fhéinchothaitheacha bradán a bhunú in athuair. Ba cheart forálacha a dhéanamh chun athstocáil dhíreach a cheadú go sainráite, ar athstocáil dhíreach é a chomhlíonann na coinníollacha sin sa chaoi gurb incháilithe é i gcomhair cistiú i gcomhréir le hAirteagal 38(2) de Rialachán (CE) Uimh. 1198/2006 maidir leis an gCiste Eorpach Iascaigh[14].14.  Mar sin féin, toisc go bhféadfadh scaoileadh bradán a bheith éigeantach i mBallstáit áirithe i láthair na huaire agus d’fhonn am a thabhairt do Bhallstáit dul in oiriúint do na ceanglais seo, ba cheart scoileadh bradán a bheith ceadmhach ar feadh idirthréimhse seacht mbliana tar éis theacht i bhfeidhm an Rialacháin seo seachas i gcás stocála agus athstocála dírí.15.  D'fhonn a áirithiú go gcomhlíonfar na bearta atá leagtha síos sa Rialachán seo, ba cheart bearta sonracha um rialú a ghlacadh, chomh maith leis na bearta sin dá bhforáiltear i Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe Comhphobail chun comhlíonadh rialacha an chomhbheartais iascaigh a áirithiú[15].16.  Tá cuid mhór de na soithí cósta a bhíonn ag iascaireacht bradán níos lú ná 10 m ar fhad. Ar an gcúis sin ba cheart úsáid logleabhair iascaireachta mar a cheanglaítear le hAirteagal 14 agus réamhfhógra mar a cheanglaítear le hAirteagal 17 de Rialachán (CE) 1224/2009 a shíneadh chun gach soitheach a chumhdach.17.  Chun a áirithiú nach ndéantar gabhálacha bradán a thuairisciú go míchruinn mar bhreac geal chun an rialú iomchuí a sheachaint, is gá an oibleagáid réamhfhógraí a chur isteach i gcomhréir le hAirteagal 17 de Rialachán (CE) 1224/2009 a shíneadh freisin chuig gach soitheach a bhfuil breac gheal ar bord orthu.18.  Chun sonraí níos fearr agus níos eolaíche a sholáthar maidir leis an stoc bradán ba cheart leictriascaireacht a cheadú.19.  Tugann comhairle eolaíoch le fios le déanaí go bhfuil tionchar suntasach ag iascach áineasa na mbradán ar muir ar na stoic bradán, cé nach bhfuil cáilíocht na sonraí maidir leis seo ar leibhéal ard beachtais. Go háirithe, d’fhéadfadh sé gur chuid thábhachtach de ghabhálacha bhradán Mhuir Bhailt é an t-iascach áineasa a dhéantar ó shoithí arna bhfeidhmiú ag gnóthais a thairgeann a gcuid seirbhísí ar son brabúis. Dá bhrí sin, is iomchuí sainbhearta bainistíochta áirithe a thabhairt isteach chun gníomhaíochtaí den sórt sin a rialú ar mhaithe le feidhmiú an phlean ilbhliantúil.20.  Chun na spriocanna atá leagtha síos sa Rialachán seo a bhaint amach ar bhealach éifeachtúil agus chun a bheith in ann freagairt go tapa d’athruithe ar dhálaí stoic, ba cheart an chumhacht gníomhartha a ghlacadh i gcomhréir le hAirteagal 290 den Chonradh a tharmligean chuig an gCoimisiún i dtaca le gnéithe áirithe neamhriachtanacha den Rialachán seo dá bhforáiltear in Airteagail 6, 7, 11 agus 25 de. Ba cheart a áireamh leis na cumhachtaí sin an deis an ráta básmhaireachta iascaigh ar muir a leasú, an liosta aibhneacha ina bhfuil an bradán fiáin agus faisnéis theicniúil áirithe atá sna hIarscríbhinní a ghabhann leis an Rialachán seo a leasú, agus bearta a ghlacadh maidir le stoic abhann Mhuir Bhailt, i gcás nár ghlac Ballstáit bearta faoin gcumhachtú a luaitear in aithris 9 nó i gcás ina meastar iad a bheith neamhéifeachtach.21.  Ba cheart don Choimisiún, le linn dó gníomhartha tarmligthe a ullmhú agus a tharraingt suas, a áirithiú go ndéanfar doiciméid ábhartha a chur chuig Parlaimint na hEorpa agus chuig an gComhairle ar bhealach comhuaineach, tráthúil agus iomchuí.22.  Chun a áirithiú go mbeidh coinníollacha aonfhoirmeacha ann chun na forálacha maidir le stocáil bradán arna mbunú in Airteagal 12 den Rialachán seo a chur chun feidhme, ba cheart cumhachtaí cur chun feidhme a thabhairt don Choimisiún. Ba cheart na cumhachtaí sin a chleachtadh i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus prionsabail ghinearálta a bhaineann le meicníochtaí le haghaidh rialú na mBallstát ar fheidhmiú a chumhachtaí cur chun feidhme ag an gCoimisiún[16].TAR ÉIS AN RIALACHÁN SEO A GHLACADH:CAIBIDIL I ÁBHAR, RAON FEIDHME AGUS SAINMHÍNITHEAirteagal 1ÁbharBunaítear leis an Rialachán seo plean ilbhliantúil chun stoc bradán Mhuir Bhailt a chaomhnú agus a bhainistiú (dá ngairtear ‘an plean’ anseo feasta).Airteagal 2Raon feidhme1. Beidh feidhm ag an bplean(a) maidir le hiascach tráchtála i Muir Bhailt agus in aibhneacha atá nasctha léi ar chríoch na mBallstát (dá ngairtear na Ballstáit lena mbaineann anseo feasta);(b) maidir le hiascach áineasa bradán i Muir Bhailt i gcás ina seolfaidh soithí seirbhíse an t-iascach sin.Airteagal 3Sainmhínithe1. Chun críocha an Rialacháin seo, beidh feidhm ag na sainmhínithe mar atá leagtha síos in Airteagal 3 de Rialachán (CE) Uimh. 2371/2002, Airteagal 2 de Threoir 2000/60/CE agus Airteagal 4 de Rialachán (CE) Uimh. 1224/2009.2. Beidh feidhm freisin ag na sainmhínithe seo a leanas:23.  Ciallaíonn “Muir Bhailt” Forannáin CITM 22-32;24.  Ciallaíonn “aibhneacha Mhuir Bhailt” na haibhneacha atá nasctha le Muir Bhailt ar chríoch na mBallstát;25.  Ciallaíonn “stoc bradán Mhuir Bhailt” gach stoc bradán i Muir Bhailt agus in aibhneacha Mhuir Bhailt, idir stoic fhiáine agus stoic thógtha;26.  Ciallaíonn “abhainn bradán fiáin” abhainn ina bhfuil pobail fhéinchothaitheacha bradán fiáin agus nach scaoiltear aon bhradán tógtha isteach inti nó a scaoiltear líon teoranta díobh isteach inti mar atá liostaithe in Iarscríbhinn I;27.  Ciallaíonn “abhainn bradán ionchais” abhainn a raibh pobal nó pobail de bhradán fiáin riamh inti agus gan aon atáirgeadh nádúrtha nó gan ach méid beag atáirgthe nádúrtha inti faoi láthair agus acmhainn inti pobal féinchothaitheach bradán fiáin a athbhunú;28.  Ciallaíonn “cumas táirgthe gealóg ionchais” an cumas táirgthe gealóg arna ríomh do gach abhainn ar bhonn paraiméadar ábhartha a bhaineann go sonrach leis an abhainn;29.  Ciallaíonn “bearta caomhnaithe teicniúla” bearta lena rialáiltear comhdhéanamh an speicis, comhdhéanamh méide na ngabhálacha agus impleachtaí ar eilimintí de na héiceachórais a thagann ó ghníomhaíochtaí iascaireachta trí bhíthin coinníollacha a chur ar úsáid agus ar struchtúr an trealaimh iascaireachta agus srianta a chur ar rochtain ar limistéir iascaireachta;30.  Ciallaíonn “stocáil” bradáin thógtha atá ina ngealóga nó ag céimeanna níos luaithe dá saolré a scaoileadh d’aon turas in aibhneacha bradán fiáin;31.  Ciallaíonn “athstocáil dhíreach” bradáin thógtha atá ina ngealóga nó ag céimeanna níos luaithe dá saolré a scaoileadh in aibhneacha bradán ionchais;32.  Ciallaíonn “soitheach seirbhíse” soitheach, arna oibriú ag gnóthas a thairgeann seirbhísí, lena n-áirítear trealamh, iompar agus/nó treoir iascaireachta a sholáthar, chun críche iascaireachta áineasa atá dírithe ar bhradáin i Muir Bhailt;33.  Ciallaíonn “gabhálacha iomlána incheadaithe” (GII) an líon de bhradáin Mhuir Bhailt is féidir a thógáil agus a thabhairt i dtír ón stoc gach bliain.CAIBIDIL II CUSPÓIRÍAirteagal 4CuspóiríBeidh sé mar aidhm ag an bplean na nithe seo a leanas a áirithiú:a) go saothraítear stoc bradán Mhuir Bhailt ar bhealach inbhuanaithe de réir phrionsabal na huastáirgeachta inbhuanaithe;b) go dtugtar cosaint do shláine ghéiniteach agus d’éagsúlacht stoc bradán Mhuir Bhailt.CAIBIDIL III SPRIOCANNAAirteagal 5Spriocanna le haghaidh stoc aibhneacha bradán fiáin34.  I gcás aibhneacha bradán fiáin a bhfuil 50 % dá gcumas táirgthe gealóg ionchais sroichte acu faoi theacht i bhfeidhm an Rialacháin seo, sroichfidh táirgeadh na ngealóg fiáin iontu 75 % den chumas táirgthe gealóg ionchais i gcás gach abhann i gceann cúig bliana tar éis theacht i bhfeidhm an Rialacháin seo.35.  I gcás aibhneacha bradán fiáin nach bhfuil 50 % dá gcumas táirgthe gealóg ionchais sroichte acu faoi theacht i bhfeidhm an Rialacháin seo, sroichfidh táirgeadh na ngealóg fiáin iontu 50 % den chumas táirgthe gealóg ionchais i gcás gach abhann i gceann cúig bliana agus sroichfidh sé 75 % i gceann deich mbliana tar éis theacht i bhfeidhm an Rialacháin seo.36.  Tar éis deich mbliana ó theacht i bhfeidhm an Rialacháin seo, coinneofar táirgeadh ghealóg an bhradáin fhiáin i ngach abhainn bradán fiáin ar leibhéal a bheidh ag 75 % ar a laghad dá cumas táirgthe gealóg ionchais.37.  Féadfaidh na Ballstáit lena mbaineann spriocanna níos déine a leagan síos maidir le gach abhainn bradán fiáin.CAIBIDIL IV RIALACHA BUAINTEAirteagal 6GII a chinneadh in aibhneacha38.  Ní rachaidh an GII bliantúil do stoic bradán in aibhneacha bradán fiáin thar an leibhéal a chomhfhreagraíonn don ráta básmhaireachta iascaigh dá dtagraítear i mír 2.39.  Sonróidh gach Ballstát an ráta básmhaireachta iascaigh do stoic bradán in aibhneacha bradán fiáin i gcomhréir leis na spriocanna atá leagtha amach in Airteagal 5 agus tuairimí saineolacha CETEI agus CITM agus arna athmheasúnú go rialta ag na comhlachtaí sin nuair a bhíonn tuilleadh faisnéise ar fáil nó nuair a thagann athrú ar thréithe na habhann. Chun na críche sin cuirfidh Ballstáit an cumas táirgthe gealóg ionchais i gcuntas, arna ríomh do gach abhainn ag CITM ar bhonn paraiméadar ábhartha a bhaineann go sonrach leis an abhainn agus arna athmheasúnú go rialta ag an gcomhlacht sin nuair a bhíonn tuilleadh faisnéise ar fáil nó nuair a thagann athrú ar thréithe na habhann.40.  Foilseoidh na Ballstáit lena mbaineann an ráta básmhaireachta iascaigh in aibhneacha bradán fiáin agus an GII comhfhreagrach do bhradáin ar an gcuid sin dá suíomh Gréasáin oifigiúil atá inrochtana don phobal agus a bunaíodh i gcomhréir le hAirteagal 114 de Rialachán 1224/2009 tráth nach déanaí ná aon bhliain amháin tar éis theacht i bhfeidhm an Rialacháin seo agus déanfaidh na Ballstáit athbhreithniú orthu go bliantúil.41.  Déanfaidh an Coimisiún measúnú gach trí bliana ar chomhoiriúnacht agus ar éifeachtacht na mbeart arna nglacadh ag Ballstáit de bhun an Airteagail seo ar bhonn na gcuspóirí agus na spriocanna atá leagtha amach in Airteagal 4 agus Airteagal 5.42.  Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 26 chun an ráta básmhaireachta iascaigh agus/nó an GII comhfhreagrach in aibhneacha bradán fiáin a shainiú agus/nó an t-iascach lena mbaineann a dhúnadh, mura bhfoilseoidh na Ballstáit i gceist na bearta sin i gcomhréir le míreanna 1, 2 agus 3 faoin spriocdháta socraithe, tar éis dháta theacht i bhfeidhm an Rialacháin seo.43.  Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 26 chun an ráta básmhaireachta iascaigh agus/nó an GII comhfhreagrach in aibhneacha bradán fiáin a shainiú agus/nó an t-iascach lena mbaineann a dhúnadh, más rud é, ar bhonn measúnaithe arna dhéanamh de bhun mhír 4, go meastar nach bhfuil bearta na mBallstát comhoiriúnach leis na cuspóirí agus na spriocanna atá leagtha amach in Airteagal 4 agus Airteagal 5 nó go meastar nach mbainfidís amach na cuspóirí agus na spriocanna sin.44.  Beidh sé d'aidhm ag na bearta arna nglacadh ag an gCoimisiún a áirithiú go mbainfear amach na cuspóirí agus na spriocanna atá leagtha amach in Airteagal 4 agus in Airteagal 5. Ar ghlacadh an ghnímh tharmligthe ag an gCoimisiún, scoirfidh bearta na mBallstát d'éifeacht a bheith acu.Airteagal 7GII a chinneadh ar muir45.  Ní rachaidh an GII bliantúil do na stoic bradán ar muir thar an leibhéal a chomhfhreagraíonn do ráta básmhaireachta iascaigh de 0.1.46.  Nuair is léir go bhfuil athrú tagtha ar na dálaí stoic agus/nó nach bhfuil an ráta básmhaireachta iascaigh iomchuí chun na cuspóirí atá leagtha amach in Airteagal 4 a bhaint amach, féadfaidh an Coimisiún luach an ráta básmhaireachta iascaigh ar muir dá dtagraítear i mír 1 a leasú trí bhíthin gníomhartha tarmligthe arna nglacadh i gcomhréir le hAirteagal 26.47.  I gcás ina dtiocfaidh ráig thobann de ghalar, rátaí ísle marthana iar-ghealóige atá géibheannach nó cora eile gan choinne, socróidh an Chomhairle ar GII atá níos ísle ná an GII a bheadh ann mar thoradh ar an ráta básmhaireachta iascaigh dá dtagraítear i mír 1.Airteagal 8Úsáid an chuóta náisiúnta ag soithí seirbhíseTiocfaidh bradán a mharaítear ar muir as an gcuóta náisiúnta.CAIBIDIL V BEARTA CAOMHNAITHE TEICNIÚLAAirteagal 9Bearta na mBallstát chun stoic in aibhneacha bradán atá lag a chosaint48.  Maidir le haibhneacha bradán fiáin nach bhfuil 50 % dá gcumas táirgthe gealóg ionchais sroichte acu faoi theacht i bhfeidhm an Rialacháin seo, bunóidh na Ballstáit lena mbaineann bearta caomhnaithe teicniúla náisiúnta tráth nach déanaí ná dhá bhliain tar éis theacht i bhfeidhm an Rialacháin seo.49.  Beidh na bearta caomhnaithe teicniúla dá dtagraítear i mír 1 bunaithe ar cheanglais atá sonrach don abhainn chun rannchuidiú go leormhaith na cuspóirí agus na spriocanna atá leagtha amach in Airteagal 4 agus in Airteagal 5 a bhaint amach. Beidh suíomh beart den sórt sin bunaithe ar an bhfaisnéis is fearr atá ar fáil maidir le bealaí imirce na mbradán ar muir.Airteagal 10Bearta chun stoic bradán in aibhneacha eile a chosaintFéadfaidh Ballstáit bearta caomhnaithe teicniúla náisiúnta a bhunú ina gcuid aibhneacha i Muir Bhailt do stoic bradán in aibhneacha nach gcumhdaítear le hAirteagal 9 den Rialachán seo. Rannchuideoidh na bearta sin na cuspóirí agus na spriocanna atá leagtha amach in Airteagail 4 agus 5 a bhaint amach.Airteagal 11Bearta an Choimisiúin50.  Déanfaidh an Coimisiún measúnú gach trí bliana ar chomhoiriúnacht agus ar éifeachtacht na mbeart arna nglacadh ag Ballstáit de bhun Airteagal 9 agus Airteagal 10, go háirithe i gcás ina ngabhann aibhneacha bradán fiáin trí roinnt Ballstát, ar bhonn na spriocanna agus na gcuspóirí atá leagtha amach in Airteagail 4 agus 5.51.  Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 26 chun na bearta caomhnaithe teicniúla is gá a shainiú, mura nglacfaidh na Ballstáit i gceist bearta den sórt sin i gcomhréir le hAirteagal 9 faoin spriocdháta socraithe, tar éis dháta theacht i bhfeidhm an Rialacháin seo.52.  Tabharfar de chumhacht don Choimisiún gníomhartha tarmligthe a ghlacadh i gcomhréir le hAirteagal 26 chun na bearta caomhnaithe teicniúla is gá a shainiú, más rud é, ar bhonn measúnaithe arna dhéanamh de bhun mhír 1, go meastar nach bhfuil bearta na mBallstát comhoiriúnach leis na cuspóirí agus na spriocanna atá leagtha amach in Airteagal 4 agus Airteagal 5 nó go meastar nach mbainfidís amach na cuspóirí agus na spriocanna sin.53.  Beidh sé d'aidhm ag na bearta arna nglacadh ag an gCoimisiún a áirithiú go mbainfear amach na cuspóirí agus na spriocanna atá leagtha amach in Airteagal 4 agus in Airteagal 5. Ar ghlacadh an ghnímh tharmligthe ag an gCoimisiún, scoirfidh bearta na mBallstát d'éifeacht a bheith acu.CAIBIDIL VI SCAOILTEADHAirteagal 12Stocáil54.  Ní fhéadfar stocáil a dhéanamh ar bhradáin ach amháin in abhainn bradán fiáin. Ní rachaidh líon na ngealóg a scaoilfear amach i ngach abhainn thar an meastachán ar chumas táirgthe gealóg ionchais na habhann.55.  Déanfar stocáil ar bhealach a thabharfaidh cosaint d’éagsúlacht ghéiniteach stoic éagsúla na n-aibhneacha bradán ag tabhairt airde ar phobail éisc atá san abhainn stocáilte cheana féin agus in aibhneacha in aice láimhe, fad is a dhéanfar éifeacht na stocála a uasmhéadú.56.  Féadfaidh an Coimisiún rialacha mionsonraithe a bhunú maidir le cur chun feidhme an Airteagail seo trí bhíthin na ngníomhartha cur chun feidhme arna nglacadh i gcomhréir leis an nós imeachta imscrúdaithe dá dtagraítear in Airteagal 27(2).Airteagal 13Athstocáil dhíreachNí dhéanfar athstocáil dhíreach ar aibhneacha bradán ionchais, ach amháin ar na coinníollacha seo a leanas:(a) go bhfuil uiscebhealaí imirceacha saora san abhainn, cáilíocht uisce iomchuí agus gnáthóg atá oiriúnach chun ligean do bhradáin atáirgeadh agus fás;(b) gurb é aidhm na hathstocála dírí pobal féinchothaitheach inmharthana bradán fiáin a bhunú nó a fheabhsú;(c) go bhfuil clár monatóireachta réamhscaoilte agus iar-scaoilte i bhfeidhm lena ngabhfaidh meastóireacht;(d) go bhfuil bearta caomhnaithe agus bainistíochta oiriúnacha agus leormhaithe i bhfeidhm chun athbhunú pobail fhéinchothaitheacha bradán san abhainn a éascú.Measfar gur beart caomhnaithe é athstocáil dhíreach i gcomhréir le mír 1 chun críocha Airteagal 38(2) de Rialachán (CE) Uimh. 1198/2006 maidir leis an gCiste Eorpach Iascaigh.Airteagal 14IdirthréimhseFéadfar leanúint de scaoileadh bradán seachas scaoileadh a dhéantar i gcomhréir le hAirteagail 12 agus 13 go ceann 7 mbliana tar éis theacht i bhfeidhm an Rialacháin seo.CAIBIDIL VII RIALÚ AGUS FORGHNÍOMHÚAirteagal 15An gaol le Rialachán (CE) Uimh. 1224/2009Beidh feidhm leis na bearta rialaithe dá bhforáiltear sa Chaibidil seo mar aon leo sin atá leagtha síos i Rialachán (CE) Uimh. 1224/2009, seachas i gcás ina bhforáiltear a mhalairt in Airteagail na Caibidle seo.Airteagal 16LogleabhairDe mhaolú ar Airteagal 14 de Rialachán 1224/2009 coinneoidh máistrí soithí iascaireachta ón Aontas Eorpach, is cuma cén fad an soitheach, agus a bhfuil údarú iascaireachta acu le haghaidh bradán, logleabhar dá gcuid oibríochtaí i gcomhréir leis na rialacha atá leagtha amach in Airteagal 14 de Rialachán (CE) Uimh. 1224/2009.Airteagal 17RéamhfhógraíDe mhaolú ar an abairt thosaigh in Airteagal 17(1) de Rialachán 1224/2009, tabharfaidh máistrí soithí iascaireachta ón Aontas Eorpach, is cuma cén fad an soitheach, agus a bhfuil bradáin agus/nó bric gheala ar bord orthu, fógra d’údaráis inniúla a mBallstáit bhrataí láithreach bonn tar éis dóibh an oibríocht iascaireachta a thabhairt chun críche maidir leis an bhfaisnéis atá liostaithe in Airteagal 17(1) de Rialachán 1224/2009.Airteagal 18Údaruithe gníomhaíochta speisialta57.  Beidh údarú gníomhaíochta speisialta i seilbh soithí seirbhíse i gcomhair iascaireachta bradán, arna eisiúint i gcomhréir le hIarscríbhinn II den Rialachán seo.58.  Áireoidh na Ballstáit lena mbaineann údaruithe gníomhaíochta speisialta sa liosta d’údaruithe iascaireachta atá sa bhunachar sonraí leictreonach arna bhunú i gcomhréir le hAirteagal 116(1)(d) de Rialachán (CE) Uimh. 1224/2009. Ina theannta sin, áireoidh na Ballstáit na sonraí maidir le húdaruithe gníomhaíochta speisialta sa chóras bailíochta ríomhairithe dá dtagraítear in Airteagal 109 de Rialachán (CE) Uimh. 1224/2009.Airteagal 19Dearbhú gabhála59.  Comhlánóidh máistir an tsoithigh seirbhíse dearbhú gabhála i gcomhréir le hIarscríbhinn III agus cuirfidh sé isteach é chuig údarás inniúil Bhallstát brataí an tsoithigh seirbhíse faoin lá deiridh de gach mí.60.  Faoin 15ú lá de gach mí cláróidh na Ballstáit lena mbaineann an fhaisnéis atá taifeadta sna dearbhuithe gabhála don mhí roimhe sin ina mbunachar sonraí leictreonach arna bhunú i gcomhréir le hAirteagal 116(1)(f) de Rialachán (CE) Uimh. 1224/2009 agus ina gcóras bailíochtaithe ríomhairithe dá dtagraítear in Airteagal 109 de Rialachán (CE) Uimh. 1224/2009. Coinneofar na sonraí leictreonacha agus na dearbhuithe gabhála ar feadh 3 bliana.Airteagal 20Cigireachtaí ar thabhairt i dtír gabhálachaDeimhneoidh na Ballstáit lena mbaineann cruinneas na faisnéise a thaifeadtar sna dearbhuithe gabhála trí chigireachtaí a dhéanamh ar thabhairt i dtír gabhálacha. Le cigireachtaí den sórt sin ar thabhairt i dtír gabhálacha cumhdófar 10 % ar a laghad de líon iomlán na ngabhálacha a thabharfar i dtír.Airteagal 21Cláir ghníomhaíochta náisiúnta um rialúBeidh an méid seo a leanas ar a laghad sna cláir ghníomhaíochta náisiúnta um rialú atá leagtha síos in Airteagal 46 de Rialachán (CE) Uimh. 1224/2009:a) bearta caomhnaithe teicniúla arna mbunú i gcomhréir le Caibidil V den Rialachán seo a chur i bhfeidhm;b) na rialacha maidir le glacadh an chuóta, údarú gníomhaíochtaí agus dearbhú gabhála ag na soithí seirbhíse a chomhlíonadh;c) monatóireacht ar rialacha maidir le stocáil agus athstocáil dhíreach.CAIBIDIL VIII SONRAÍ A BHAILIÚAirteagal 22Chun críocha sonraí a bhailiú féadfar suirbhé a dhéanamh ar gach cohórt bradán óg i ngach abhainn bradán fiáin trí leictriascaireacht sula ngabhfaidh siad tríd an ngealógú.CAIBIDIL IX GNÍOMHAÍOCHT LEANTACHAirteagal 23Tuairisciú ag na Ballstáit61.  Tabharfaidh na Ballstáit lena mbaineann tuairisc don Choimisiún maidir leis na bearta caomhnaithe teicniúla arna nglacadh i gcomhréir le Caibidil V agus maidir leis an gcaoi a bhfuil siad ag comhlíonadh na gcuspóirí atá leagtha amach in Airteagal 5, sa tríú bliain tar éis theacht i bhfeidhm an Rialacháin seo agus ansin gach trí bliana ina dhiaidh sin.62.  Tabharfaidh na Ballstáit lena mbaineann tuairisc don Choimisiún maidir le cur chun feidhme an Rialacháin seo agus maidir le baint amach na gcuspóirí atá leagtha amach in Airteagal 5, sa séú bliain tar éis theacht i bhfeidhm an Rialacháin seo agus ansin gach sé bliana ina dhiaidh sin. Soláthrófar an fhaisnéis seo a leanas go háirithe i dtuairisc an Bhallstáit:a) forbairt an iascaigh náisiúnta lena n-áirítear roinnt na ngabhálacha idir uiscí amach ón gcósta, uiscí cósta agus aibhneacha agus idir iascairí tráchtála, gnóthais a bhfuil soithí seirbhíse acu agus iascairí áineasa eile;b) maidir le gach abhainn bradán fiáin, táirgeadh colgóg agus gealóg agus an meastachán is fearr atá ar fáil ar an gcumas táirgthe gealóg ionchais;c) maidir le gach stoc abhann bradán fiáin, an fhaisnéis ghéiniteach atá ar fáil;d) gníomhaíocht stocála agus athstocála bradán;e) cur chun feidhme an chláir ghníomhaíochta náisiúnta um rialú dá dtagraítear in Airteagal 46 de Rialachán (CE) Uimh. 1224/2009.Airteagal 24Meastóireacht ar an bpleanDéanfaidh an Coimisiún, ar bhonn an tuairiscithe ag na Ballstáit dá dtagraítear in Airteagal 23 den Rialachán seo agus ar bhonn comhairle eolaíoch, meastóireacht ar thionchar na mbeart bainistíochta ar stoc bradán Mhuir Bhailt agus ar an iascach atá ag saothrú an stoic sin an bhliain tar éis dó tuairiscí na mBallstát a fháil.CAIBIDIL X LEASUITHE AR IARSCRÍBHINNÍAirteagal 25 Leasuithe ar na hIarscríbhinní63.  Féadfaidh an Coimisiún liosta na n-aibhneacha bradán fiáin atá liostaithe in Iarscríbhinn I a leasú chun é a choinneáil cothrom le dáta leis an bhfaisnéis eolaíoch is déanaí, trí bhíthin gníomhartha tarmligthe arna nglacadh i gcomhréir le hAirteagal 26.64.  Féadfaidh an Coimisiún Iarscríbhinní II agus III a leasú chun foráil a dhéanamh maidir le rialú éifeachtach, trí bhíthin gníomhartha tarmligthe arna nglacadh i gcomhréir le hAirteagal 26.CAIBIDIL XI FORÁLACHA MAIDIR LE NÓSANNA IMEACHTAAirteagal 26Cumhachtaí tarmligthe a fheidhmiú65.  Is faoi réir na gcoinníollacha atá leagtha síos san Airteagal seo a thugtar an chumhacht don Choimisiún gníomhartha tarmligthe a ghlacadh.66.  Na cumhachtaí chun na gníomhartha tarmligthe dá dtagraítear in Airteagail 6, 7, 11 agus 25 a ghlacadh, tabharfar don Choimisiún iad go ceann tréimhse éiginnte ama.67.  Maidir leis an tarmligean cumhachta dá dtagraítear in Airteagail 6, 7, 11 agus 25, féadfaidh Parlaimint na hEorpa nó an Chomhairle an tarmligean sin a chúlghairm tráth ar bith. Cuirfidh cinneadh cúlghairme deireadh le tarmligean na cumhachta atá sonraithe sa chinneadh sin. Beidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta ina dhiaidh sin a shonrófar sa chinneadh sin. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana féin.68.  A luaithe a ghlacfaidh sé gníomh tarmligthe, tabharfaidh an Coimisiún fógra ina leith go comhuaineach do Pharlaimint na hEorpa agus don Chomhairle.69.  Tiocfaidh gníomh tarmligthe a ghlactar de bhun Airteagail 6, 7, 11 agus 25 i bhfeidhm ach amháin má chuir Parlaimint na hEorpa nó an Chomhairle ina choinne laistigh de thréimhse 2 mhí ó cuireadh Parlaimint na hEorpa nó an Chomhairle ar an eolas faoin ngníomh sin nó, sula dtéann an tréimhse sin in éag, má tá sé curtha in iúl ag Parlaimint na hEorpa agus ag an gComhairle araon nach gcuirfidh siad ina choinne. Cuirfear 2 mhí leis an tréimhse sin ar thionscnamh ó Pharlaimint na hEorpa nó ón gComhairle.Airteagal 27Cumhachtaí a chúlghairmI gcás nach bhfuil na bearta atá leagtha amach in Airteagal 6 nó in Airteagal 11 bunaithe ná foilsithe ag an mBallstát lena mbaineann faoin spriocdháta atá leagtha síos, nó i gcás ina meastar go bhfuil bearta den sórt sin uireasach agus/nó neamhéifeachtach de thoradh an mheasúnaithe arna dhéanamh i gcomhréir le hAirteagal 6(4) nó le hAirteagal 11(1), déanfaidh an Coimisiún na cumhachtaí arna dtabhairt don Bhallstát lena mbaineann agus dá dtagraítear in Airteagal 6 nó in Airteagal 11 a chúlghairm. Cuirfidh cinneadh maidir le cúlghairm deireadh leis an gcumhacht arna sonrú sa chinneadh sin. Tiocfaidh sé i bhfeidhm an lá tar éis fhoilsiú an chinnidh in Iris Oifigiúil an Aontas Eorpaigh nó ar dháta níos déanaí arna shonrú sa chinneadh.Airteagal 28Nós imeachta coiste70.  Beidh an Coiste um Iascach agus Dhobharshaothrú arna bhunú le hAirteagal 30 de Rialachán (CE) Uimh. 2371/2002 de chúnamh ag an gCoimisiún. Is é a bheidh sa Choiste sin Coiste de réir bhrí Rialachán (AE) Uimh. 182/2011.71.  I gcás ina dtagraítear don mhír seo, beidh feidhm ag Airteagal 5 de Rialachán (AE) Uimh. 182/2011.CAIBIDIL XII FORÁLACHA CRÍOCHNAITHEACHAAirteagal 29Teacht i bhfeidhmTiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh .Beidh feidhm ag an Rialachán seo ón XXX.Beidh an Rialachán seo ina cheangal go huile agus go hiomlán agus infheidhme go díreach i ngach Ballstát.Arna dhéanamh sa Bhruiséil,Thar ceann Pharlaimint na hEorpa Thar ceann na ComhairleAn tUachtarán An tUachtaránIARSCRÍBHINN IAibhneacha Bradán Fiáin i Muir BhailtAn Fhionlainn-  SimojokiAn Fhionlainn/An tSualainn-  Tornionjoki/TorneälvenAn tSualainn-  Kalixälven, Råneälven, Piteälven, Åbyälven, Byskeälven, Rickleån, Sävarån, Ume/Vindelälven, Öreälven, Lögdeälven, Emån, Mörrumsån, LjunganAn Eastóin-  Pärnu, Kunda, Keila, VasalemmaAn Laitvia-  Salaca, Vitrupe, Peterupe, Irbe, Uzava, SakaAn Laitvia /An Liotuáin-  Barta/BartuvaAn Liotuáin-  Abhantrach Nemunas (Zeimena)IARSCRÍBHINN IIFAISNÉIS ÍOSTA LE hAGHAIDH NA nÚDARUITHE GNÍOMHAÍOCHTA SPEISIALTA1. SONRAÍ AN tSOITHIGHAinm an tsoithigh[17]Stát na brataíCalafort cláraithe (Ainm agus cód náisiúnta)Marcáil sheachtrachComhartha aitheantais raidió idirnáisiúnta (IRCS[18])2. SEALBHÓIR AN ÚDARAITHE, ÚINÉIR AN tSOITHIGH AGUS MÁISTIR[19]Ainm agus seoladh an duine nádúrtha nó dhlítheanaigh3. TRÉITHE AN tSOITHIGHCumhacht an innill (kW)[20]Tonnáiste (GT)Fad foriomlán4. COINNÍOLLACHA IASCAIREACHTA1. Dáta eisiúna:2. Tréimhse bailíochta:3. Coinníollacha an údaraithe lena n-áirítear, más iomchuí, speicis, crios agus trealamh iascaireachta:IARSCRÍBHINN IIIDEARBHUITHE GABHÁLAEiseoidh gach Ballstát lena mbaineann foirm oifigiúil dá shoithí seirbhíse a bheidh le comhlánú mar dhearbhú gabhála. Beidh an fhaisnéis seo a leanas ar a laghad ar áireamh san fhoirm:a) Uimhir thagartha an údaraithe gníomhaíochta speisialta arna eisiúint i gcomhréir le hAirteagal 18 den Rialachán seo;b) Ainm an duine nádúrtha nó dhlítheanaigh ag a bhfuil an t-údarú gníomhaíochta speisialta arna eisiúint i gcomhréir le hAirteagal 18 den Rialachán seo;c) Ainm agus síniú mháistir an tsoithigh seirbhíse;d) Dáta agus am imeachta agus teachta chuig an gcalafort agus fad an turais iascaireachta;e) Suíomh agus am na tabhartha i dtír de réir an turais iascaireachta;f) Trealamh a bhí in úsáid de réir na hoibríochta iascaireachta;g) Cainníochtaí éisc arna dtabhairt i dtír de réir speicis agus turais iascaireachta;h) Cainníochtaí éisc a caitheadh ar ais san fharraige de réir speicis agus turais iascaireachta;i) Limistéar na ngabhálacha de réir turais iascaireachta arna shloinneadh mar dhronuilleoga staitistiúla CITM.[1] IO L 206, 22.7.1992, lch 7. Treoir arna leasú go deireanach le Treoir 2006/105/CE (IO L 363, 20.12.2006, lch. 368).[2] IO L 327, 22.12.2000, lch 1. Treoir arna leasú le Cinneadh Uimh. 2455/2001/CE ó Pharlaimint na hEorpa agus ón gComhairle (IO L 331, 15.12.2001, lch. 1).[3] An Coinbhinsiún chun Muirthimpeallacht Limistéar Mhuir Bhailt a Chosaint, 1992 (arna theacht i bhfeidhm an 17 Eanáir 2000).[4] Arna ghlacadh an 15 Samhain 2007 i Kraków, sa Pholainn ag Cruinniú Aireachta Urghnách HELCOM.[5] Comhairle speisialta CITM 2008, 8.3.3.3: Iarraidh ar CITM le haghaidh comhairle maidir le bainistiú bhradán Mhuir Bhailt.[6] Foras Taighde na Fionlainne um Iascach agus Ghéim, 2008. Anailís ar shonraí chun tacú le forbairt Plean Gníomhaíochta do Bhradán Mhuir Bhailt, SI2.491891, FISH/2007/03 – Beart 6.[7] Tuarascáil maidir leis an 31ú cruinniú iomlánach den Choiste Eolaíoch, Teicniúil agus Eacnamaíoch um Iascach: (PLEN-09-02), 13-17 Iúil 2009, Cóbanhávan.[8] IO NO C, 09.5.2008, lch. 1-[9] IO C , , lch .[10] IO C , , lch .[11] IO L 206, 22.7.1992, lch 7. Treoir arna leasú go deireanach le Treoir 2006/105/CE (IO L 363, 20.12.2006, lch. 368).[12] IO L 327, 22.12.2000, lch 1. Treoir arna leasú le Cinneadh Uimh. 2455/2001/CE ó Pharlaimint na hEorpa agus ón gComhairle (IO L 331, 15.12.2001, lch. 1).[13] IO L 179, 23.6.1998, lch. 1–2[14] IO L 223, 15.8.2006, lch. 1–44[15] IO L 343, 22.12.2009, lch. 1–50[16] IO L 55, 28.2.2011, lch 13.[17] Le haghaidh soithí a bhfuil ainm acu[18] Le haghaidh soithí a n-iarrtar orthu IRCS a bheith acu[19] Tabhair le fios maidir le gach duine lena mbaineann[20] I gcomhréir le Rialachán (CE) Uimh. 2930/86